url: =Indonesia vanleng kiatna ah mi 54 si :: ZOMI DAILY\nposted on 19 August 2015 at 10:59 am Lomkholna: Indonesia, News, Sawltak, World\nIndonesia vanleng mangcip pen ki mukikta a, khuahun hoihlohna tawh atuahsia ahihi. Vanleng aki muhkik hangin atungah atuang khempeuh avek in mi 54 te asisa in na om uhhi ci’n Indonesia kumpi thuneite’n tangkokhia uhhi.\nZanni Tuesday ni in Rescue Team te’n amuhkhiat uh hi a, vanlengpen zancip cihi. Black Box zong mukik uh ahih manin athu ala tua Black Box tungtawn in kicianzawding hi.\nHih vanleng tungah US Dollar US$470,000 tawh akikim Indonesia Rupiah 6.5 Billion sumtang ngiat in akipua hi a, mizawng te huhnading in aki hawmkhiatsawm ahihi. Banghang in mizawngte huhnading sumtang apua vanleng pen tuahsiat citciat hiam cihpen ki lunghimawh mahmah hi. ZD Sawltak\n2008 kum in Photo akizaih amangcip vanleng\nIndonesia te Airline khat mi 54 puasa in aleng hi a, Papua Province tungah alenlaitak Contact ki ngahnawnlo in mangcip cih AP News in tuni genkhia hi.\nTransportation Ministry Spokesman Julius Barata in agenkhiatna ah hih vanleng pen Trigana Air Service te neihsa hi a, Sunday ni sunlam pawlin Papua’s Provincial Capital ahi Jayapura khua panin honglengkhia ahihi cihi. Papua ii khuakhat ahi Okisibil khualam zuanin alenlaitak vanlenghawl tetawh ki thuzakna omnawnlo cihi.\nVanleng pen ATR42-300 Twin Turboprop vanleng nam te hi a, atungah Passengers mi 49 leh vanleng nasem Crew Members mi 5 tuang uh cihi. Akhualzin nading pen Papua gamsung khua khatlehkhat akawmpakdingbek hi a, Minute 42 sungkhawngbek aziakaiding ahihi. Tua vanleng tungah naupang mi 5 leh naungeksen mi 3 zong kihel cih kiza hi.\nHih vanleng amancip hunpawl in Oksibil khuatung ah guah nakzuk mahmah a, mei kaigawp in huihzong hatmahmah hi. Vanleng atuk nading mun ah Minute 9 bek akisap akipan Contact ki ngahzo nawnlo hi ci’n Indonesia’s National Search and Rescue Agency pan Susanto in genkhia hi.\nHih vanleng amangcip pen azongding in vanleng khat kuankhiapah a, ahi zongin khuamialcip ahih manin kizongsuak theilo a, hongki lehkikphot uhhi. Zingciang Monday ni zingsanglam in vanlengzon kipankikding uhhi.\nPapua gamsungteng taampilak singkung dimzihziah ahih manin abeisa hun a vanlengmang tezong aki mukik omngei mello cisawnsawn hi. ZD Sawltak\nPrevious: Eimi namdang pasal neite ka muhna\nNext: Ahoih zawding deihna tawh\nFord Motor te Engine meikang thei, kongkhak zong siatna om ahih manin Recall kibawl ~ ZD


timestamp: atn

url: =Russia in Syria ah agaldo akipan tunglampan 71,000 vei kap, Terrorist 35,000 golumta ~ TK Lian :: ZOMI DAILY\nposted on 23 December 2016 at 12:18 am Lomkholna: News, Russia, Syria, Thangkhanlian, World\nDec. 22, 2016: Russian Foreign Minister Sergei Lavrov in zan in Syria ah gam tuamtuam 80 panin dipkuatna piangsak mi ngongtat (terrorist) tul sawm tampi om hi ci hi. Russian Defense Minister Sergei Shoigu in Russia in Sept. 30, 2015 panin Syria kikap a, tua khit nung Russian Aerospace Forces terrorist-te tung lam panin 18,800 vei kuan khia in mun 71,000 kap in, terrorist training camps 725 a kap siatsak in, terrorist ten a bomb bawlna uh mun 405 kap siatsak in, terrorist-te galvan 1,500 a kap siatsak banah terrorist 35,000 golum ta hi ci-in pulak hi.\nShoigu in Syria ah gamnuaimi (militants) 9,000 in a thaute uh koih khia ta uh hi ci hi. Shoigu in Russia in Syria ah a galdona hangin Syria leh a kiim leh terrorist a kizel gawpna ding dal a, kilaihgawpna sikkhainiang melpuakna “chain of color revolutions” kici Middle East leh Africa a om ding dal hi ci hi.\nTua banah Russia in Syria ah a galdona hangin buaina tuamtuam – leitung ah gamvai buaina ding geopolitical problems kici dal tuam a, international terrorist organizations in Syria ah nakpi takin thuak lawh zo in, Syria kiim ah leitung bup ngongtatna a kizel mang gawp ding dal in, mi ngongtatte sum muhna nak nakpi takin a dal banah Syria kumpi a tuk ding lai dal in humbit zo hi ci-in gen beh hi.\nRelated: India Imphal sungah mipi buaina piangin mawtaw 22 meikang ~ ZD\nRussian defense minister Shoigu in Syria buaina gamvai ah kipuahphatna leh kilemna ding vai leh a kidote a kilem kik theihna dingin “process of political settlement and reconciliation of warring parties” kici kipan ta a, tua ding vai-ah teenna ding (settlements) 1074 kibawlsak ta a, Syria milip million thum ten kikaptuah khawlna dingin “ceasefire” Syria kumpi tawh nei thei ta uh a, galtai mi 108,000 Syria hong ciah kik ta in, gamnuaimi 9,000 in a thaute uh koih khia ta uh hi ci hi.\nSputniknews/ Thang Khan Lian\nPrevious: UK ah thukham palsat upa penpa kum 13 thongkiading in kisehsak ~ TK Lian\nNext: US in Russia sumbawlte tungah khalna koihbeh ~ TK Lian


url: =Khuado - Zomi Community Network - Your Network\nPosted by Zomi Community Network on October 29, 2011 at 11:51am in Zomi & Zogam\nZomi Innkuan (Singapore) 2011 Khuado Lapi\nZIS KHUDO (2011)\n1) Zo yinkyimuh^, min man mawh na’n, kumcin ning nek khuado pawi, laai ah bual vai^, laai ah bual vai ee.\n@ Sian cithu lah^, sim leh mal gam kaai let ta, ei lah pupa khan zui aa, lai luh lai nuam, lai luh lai aw ee.\n2) Ningzu ne gawl bang ki-im aa, lai ah lenkhuang, gin ngaih no aw ee.\n@ Lenkhuang gin leh zamluang ngaih no, gal ah don te lung hehkai, lung hehkai e, lung hehkai aw ee.\n3) Zaangtui gual tawh^, nga bang lam na, ka lenkhuang gin^, na za nai Nian aw.\n@Na tun cinthu^, len gui khau bang, pal lah lia duang^, na nem ei Nian aw.\n(Lenkhuong gin leh’ ngaih na tongsuoh, zan cieng maimit’ siing maw’ng, nem law’ng ee.)\n4) Kei ka hei na^, mal gam taang ah, tang khuakhal limthe hong khuang, the hong khuang aw e^, the hong khuang aw ee.\n@Tang khuakhal lim^, the hong khuang e, kum khen nineg nek gim hong nam, gim hong nam e^, gim hong nam aw ee.\n5) Do na lingling^, dona lingling e, gual in kum khua, do na lingling ee.\n@Gual in kum khua^, do na lingling ee, do han ah nau bang va kap ta’ng ee.\n6) Nang na om-dan^, nang na pian-dan, tong kong san buang,, na mel mah ta’ng nei ci maw Cing pian, Cing pian-Cing pian, Cing pian dan dang e, Cing pian dan dang ee.\n@Cing pian dan leh^, mual-tumtai aw, paallai kong lo zo diam maw Cing pian, Cingpian-Cing pian, Cing pian dan dang e^, cing pian dan dang ee.\n7) Tong ih ciam na^, thang sa-kamkei na peel lo aw kei ngaih Niang, kei ngaih Niang e^, kei ngaih Niang aw ee.\n@Na peel lo aw^, kei ngaih Niang aw, gam sangsa bang; tai na om loh; kei ngaih Niang, kei ngaih Niang e^, kei ngaih Niang aw ee.\n8) Tul kuan lia leh^, taang vang kingai, kailai lia tong dam san zongh, duang kivul thei^, zel e lawm Nian aw.\n@Duang kivul thei^, zel ee lawm Nian, piang pan sen gim^, nam cia lawm Nian aw.\n9) Bu-al hi aw^, ka khawi mel hoih, min thang tung-mu-vanlaai hi lengh, van ah kong len^, pih ding lawm Nian aw.\n@Lia na kungtung^, ngalh-liam taang kei, cinthu hileh, lenmual ding-khup, vat kongci^, pihding lawm Nian aw.\n10) Gam zaang lai ah^, a sing-za-buang, khat aa na po, na hlim bel vawi ee, tuai-guah leh lum,-mei kisung zong leh, kei nei sung^, zodiei nah-nun aw.\n@Kei nei sung^, zo diei na-nun aw, gual ding sial bang, na lianlo zong, kei ding zangvui sai bang in, limlian cia^, limlian na-nun aw.\nPermalink Reply by Zomi Center on October 29, 2011 at 10:27pm\nSingapore ah ZOMI KHUADO Kibawl Ziahziah\nKhuado Pawi man (photo) te na etsak vuau.\nMun tuamtuam ah Zomi Khuado kibawl khin, mun tamzaw ah kibawl lai ding cih a kizak ciang 'ei zong i ni ciam hong tung phot peuhmah leh maw' ciin Khuangpu Pa Kam Khen Mang in a khuang na pho keu sitset a, Sialki na pho vaam sitset a, Naulak pute khanggui a Zomi unau ki it Lian Do leh Thang Ho te bang lungsim ah hong kilang vangvang hi. 'Ka khuang pho a keuta hiam' cih a sinna a Pa Mang in a innkatau dawn ah beng kheuhkheuh a:\n(a). Do na lingling do na lingling e;\nGual in kumkhua do na lingling, do na lingling e.\n(b). Gual in kumkhua do na lingling e;\nDo Han ah naubang va kap ta'ng bang va kap ta'ng e.\ncih la a na sak kheuhkheuh khangno lapawl sin dingte in a zak uh ciang bang lawplua kisa in otsan uh a, 'Pa Mang, khuado hong tung ding hita, maikal hita ei' na ci keei uh hi.\nZomi Engineers te sponsor na tawh a kibawl tu kum 2011 Zomi Khuado Pawi pen 'Sehnel Tual Mong' acihna uh Pasir Ris ah kizanga a, guahzu ziahziah nuai ah tuipuan lianpi kizawng deda in Liando Han vehna la khawng kisa ziahziah hi. Nasep tuamtuam hang leh khawl ngahlo tampi a om hangin mihing 75 kiim bang kihel thei ahih manin nopci mahmah hi. Singapore ah Zomi Khuado a khatvei kihelna te vaidawnna sungah mi tampi mah a khatveina hi a, khutbetna tawh kimuak ziahziah hi. Mel kilahna a kineih kawm in vaidawnna niangtui leh buhman leh beli ngaan huan kine kawm pah a, Zomi Innkuan laiatpipa Pa Dal Do Langh genbangin, "Nasia lua," himai hi.\nChristian ihih mah bangin hun leh vai teng Pasian tungah apna leh hunpha ngah mana lungdamkohna Sia Khampi in nei a, hun a banban in kizomto suak hipah hi.\nThulu: "Khuado Hong Piankhiatna leh A kizatdan" by Pa Kam Khen Mang\nKhuado nam nih om a, a khatna pen Anlak khit lungdamkohna hi a, tua pen tuni a i zat October kha a kizang pen ahi hi. A khatzaw pen Lo pawi zawh lungdamkohna hi a March kha pawl in kibawl in Khal khuado ahih kei leh Luai kivawh in nungak tangval luai ah kiluai ahih manin Luaikhai khuado zong akici hi. [Khua pawlkhat ah Lawm Annek ahih kei leh Sialsawm zong a ci om inteh.]\nKhuado hong pianna pen gendan tuamtuam om a, mun leh mual kidan dungzui in kibanglo kawikawi hi. Nidangin innkuan sisa te a han vuah va kipai in ann leh tui kipuak in, zu leh sa kipuak a, nek leh dawn tawh va kido hi. Tua banga masa pen Lian Do hikha dinga, tuni in zong Lian Do han ah pu Naulakte a va hawhna la zong a om hi.\nAnlak khit ahih manin mite zong kihawh kiveh manzaw deuh, zin leh leng zong kineizaw, veng leh paam zong a lim a al kinekhawm in kihawhtuahzaw a - veng leh paam pan hong siimte leh zin leh leeng kido den ahih manin khuado a kici hikha ding hi.\nKhuasungah papite zong kikum khawm in - tu kum annlak khit kua in hau, kua in haulo cih genkhawm uh a, i khuasungah ann kikham diam khamlo diam cih kikum uh hi. Khuasung mi ann haute in a neilo zaw deuhte kiangah na zuak masa ding, khua pua ah na zuak nailo ding cih bangin kikum masa uh a, ei khua ann i khamna dingin kihuhtuah, kido tuah ciat phot ni ciin a kikupna uh zong khuado a kizatna ahi hi. Khua ah ann a kikham theihna dingin khuampi tawh do banga kido tuah, kinang tuah, kitawsawn tuah cihna hi. Ann zeek dan ding banah mai kum lokhawhna ding mun zong genkhawm pah uh a, ann khamna ding gelkholhna hipah hi.\nMai kum Khuado ding zong kigel khol pah a, kua in zu bilh ding, kua in vok khawi ding, kua inn ah kizang ding cih bangin gelsa in kinei pah hi. A khuado do dingte in vok khawipah in zu zong na bilh pah uh hi. Zu pen a kibilh ciangin kha khat khit bang ciangin kiampah ahih manin a tungah sunnelh uh hi. Tua bangin thumvei bang a sunnelh khit uh ciangin khum mahmah a, peeng nawnlo hi. Bilhnelh lohte pen peeng pahpah a, khuado sung kikhom theilo hi. Vok a kigawh ciangin a phuk pen naupangte a mut ding kituh in a kimut khit ciangin tualpi ah kituh in vuikhu mahmah a, puanthak neita leng tualbualna leh nekna khempeuh khutniin nulna in kizang ahih manin nitak ciang puanthak zong a lui suakta hi!\nKum khat sung tawntung lo lam ah kigiak, lo lam kikinzaw ahih manin inn leh khuasung kipuah manlo a, buah thilthel ahih manin tuapen kivatsiang, kihahsiang in khuasung kipuah hi. Dawi leh kaute zong teeng dingin ki ummawh ahih manin kihawlkhia a, cidamna dingin thungetna (tualbawlna) kinei hi.\nZomi ihih manin Khuado a zang ihi a, mailam ah zong i zang to zel ding hi. Zomi ihih manin i minam i it dinga, i pau i it ding a, i lai i it ding hi. Topa hong piaksa i gam i it dinga, i puah, i zuun ding hi. I gam, i khua a puklohna dingin do ding ihih manin tua pen Khuado a thupina ahi hi. Khuado thupha hong tung kim ciatta hen.\nKhuado Thukituh Nasia Mahmah:\nThulu: "Zomite Gamdang i tun i Khantohna Hi"\nA tunga thulu tawh Zomi Khangno guk in thukituhna hong nei ziahziah uh a, mipi in tha ngahlua in khutbet ziahziah hun om liang hi. Thum in gum in thum dangte in nial uh hi. A gum lam ah - Tg. Cin Za Lal, Lia Dim Hawm Lian leh Lia Cing Sian Nem pang uh a, a nial lam ah Tg. Thang Khan Khual Andrew, Lia Niang Khan Zo leh Nu Cing Suan Lian pang uh hi. Speaker sem Rev. Nang Sawm Piang zong lawplua ahih manin omkhong theilo hi.\nA gum lamte in - Zomite hih banga Khuado Zomi khempeuh in ni khat i zatkhop diamdiam pen i khantohna hi. Gamdang tung kei leng khua lam ah innkuan peuh, beh kipawlna peuh, khua kipawlna peuh tawh kibawl a, kituam do tek hi. Tua manin gamdang i tun pen a hoihna khat hi. Tua pen khantohna khat hipah hi. Gamdang i tun ciang sum leh pai zong tam kingahzaw, khua lam zong kikhak thei, huhna sum nangawn kipiazo zaw hi. Pilna siamna lah kibehlap, zong nuam peuh leng self -learning nangawn in pilna kingah thei hi. Cidamna lam zong hoihzaw, gilpuak, nekkhial, huutvei cih peuha si mawkmawk kiomlo zaw deuh a, H1N1 leh SARS te nangawn lakah kikepzia hoihzaw hi. Nuntak sauzaw deuh cihna hi. Muhna zaizaw in, theihna kibehlap a, mite gamtatzia a hoihzaw tampi kiciing thei hi. Khua lam ah i zak ngeiloh, i theih ngeiloh thu tampi kisiamlawh hi. A gam zong na siangthozaw, na nuamzaw, vanzat kicingzaw, hamphatna ding zong tamzaw, sianthona zong hoihzaw ahih manin pollution hanga cinatna cihte zong tawmzaw hi.... ci uh hi.\nA nial lamte in - Zomi te pen pupa khana kipumkhat khinsa hi a, Khuado a tuama i zat manin tua kipumkhatna a sia hipeuhmah lo hi. Innkuan, beh, a khua in i zang zongin kiholo, kinopmawh cihte om peuhmahlo hi. Gamdang i tun manin khuado zatna hang bek tawh kipumkhatna khang hi cihna ding om tuanlo hi. Zomi te khangto i ci a, gamdang i tun hangin mi khutnuai mah ah (boss te nuai mah ah) ki-om veve lai hi. Gamdang i tun manin kisuakta tuanlo ahih manin khantohna hikhin pah tuanlo hi. Sum leh pai tawh huhzo zaw cih pen - a sum a om hangin huhnopna lungsim om kei leh kihuh tuanlo hi. Gamdang tun khit ciang huhnopna khang hethat cih om tuanlo a, panpih nuam peuh leng koikoi ah i om zongin kihuh, kipanpih thei veve hi, gamdang tun man hi tuanlo hi. Gamdangah pilna om hi cih ziau zong dik khinlo hi. Pilna pen mun khempeuh ah om a, deihna a om tuan kei leh gamdang ah i tun mawk hang i pilna kibehlap ding hi tuanlo hi. Deihna a nei Abraham Lincoln bangte in koi mun peuhah om leh pilna ngah veve ding hi. A taktak in pilna pen Pasian hong piak hizaw a, gamdang tun ciang a kingah hilo hi. A khangto mi, a khangto minam i cih pen ama uukman, ama hanciam man a khangto hizaw a, gamdang a tun mana khangto hituanvetlo hi. Huihniin (pollution) pen gamdangah tamzaw hi; a khu vauvau akimulo bek hi. A khu vauvau a kimuhna i gam lamah huih siangtho kingahzaw mawk hi. Ngimna sang i neih kei leh gam khangto i tung zongin kikhangto tuanlo ahih manin - Zomi te gamdang i tun pen khantohna hi kici pah thei tuanlo hi.\nNasia hiven hih thukituhna pen. A zo zaw saang ding kitheilo a, kua siamzaw cih zong kitheilo, kisikim mahmah uh hi. Lawital kum 8 phasa tuak Cikha zanglo a kisi bang hi ciin Khuado siim mipite khat in gen hi!!\nA tunga khempeuh zah maha nuam Kimawlna (games) tuamtuam - tui dip kidemna, khaukual kipiaksawnna, tuithawl kipiaksawnna, kigingkhollo a thugenna (extempore speech) leh ngaihsutdan leh saan dan a tuam tek cih lahna hunte zong nopci takin kizo thei hi. "Zomi Engineers te aw LUNGDAM" cih tukum Khuado Vaihawm Pawl pan a kigen khit ciang, "Topa hih ciang nong gualzawhpih lungdam ung. Ka nek lai ding uh ann leh tuite zong thupha hong piaksakta in" ciin Zomi Innkuan Pastor Rev. Nang Sawm Piang huihpi guahpite tunga thuneipa tungah lungdam ko hi.... Gilvah taka Zomi Engineers te hong vaihawmsak anntuun a kinek phitphet khit ciangin phawk tawntungna ding ciin Group Photo hun hong tung hi! Hun in lah hong ngaklo, khoh theih lah hilo ahih manin.... a kuamah peuh khitui laam pilhpelh kawmin, "Mai kum ciang cidam in kimu kik ni maw, Mangpha" ciin khialah pipi in lenmui kai khuazing hiaihiai nuai ah khut kilen in MANGPHA ka kikhakta uh hi...\nHih bang hun hoih leh hun nuam eitengin cik ciang i mu, i zangkhawm kik tam maw!\nTopa aw kote hong tawnpih in. Mangpha.\nKhuado hun hong tun sima ka pa la deihpen khat hong gen hamtang dih ning:\n(a). Tukawl tawi kum khua i khenna,\nNingzu khum leh aisa aw e.\n(b). Ningzu khum leh aisa aw e,\nKhan kum sawt ciamlai leng aw e.\nKhuado ngaihna khitui nul kawm in,\nFrom: Hau Za Cin a target="_blank" href="mailto:suante2002@yahoo.com">suante2002@yahoo.com>\nTo: Zomi a target="_blank" href="mailto:zomi@yahoogroups.com">zomi@yahoogroups.com>\nSent: Thursday, 27 October 2011 12:16 AM\nSubject: [ZONET] Singapore ah ZOMI KHUADO Kibawl Ziahziah\nPermalink Reply by Zomi Community Network on October 31, 2011 at 1:10am\nZomi Innkuan Dumas (Dumas Zomi Innkuan) Khuado Pawi Photos:\nPermalink Reply by Zomi Community Network on October 31, 2011 at 2:55am\nAustralia Zomi-te Khuado Pawi\nPermalink Reply by Zomi Community Network on October 31, 2011 at 2:56am\nZomi D.C Khuado pawi 2011 nuamtak kibawl\nZomi Innkuan D.C Kum 10 cinna leh Zo ngeina Khuadopawi pen Zomi innkuan D.C makaihna tawh October 29, 2011 ni in Baltimore, Maryland ah picing tak in kibawl aa, tualai ah Zomi pih tampi in hong muak uh hi. Lasakna, gualnopna tuamtuam zong kinei in nuam kisa mahmah hi. Hun zatna ah Lia Siannu leh Tg. Thawngmung ten Hun uk sem uh hi. Gualnopna atuamtuam bawlna pen Pa Khup Sing leh Tg. Thawng Mung ten hong makaih uh aa, lucky draw (Mee) sawkna zong kinei hi. Tualai ah First Prize pen Tg. Thang Muan Lian, Second Prize Lia Ngunno, Third Prize Lia Nempi ten ngah uh hi. Zomiten i Zo ngeina manpha khat a hi Khuadopawi pen i kepcing den ding thupi mahmah hi.\nFor more info: www.zomidc.org\nView Khuado Celebration photos at :\nZomi D.C egroup Owner\n"Zomi Sungah Innkuan khat i hi hi"


url: =Nanga keia ~ Hau Za Cin :: ZOMI DAILY\nposted on 17 January 2016 at 10:25 am Lomkholna: Article, Hauzacin\nKoi pan hong kipan hi ding hiam? Eden Huan pan kipan hi ding hiam? Van leh lei a bawlpa in ‘amau nam ciat in bawl a, amau mun ciat ah a koih hi’ cih pan hong kipan hi ding hiam? Omna, neihna, nanga keia cihna pen koi pan hong kipan hi ding hiam? Leitung pen i neihkhop ahi hiam? Hilo hi. A nei tampi om a, i neihna cia kibanglo hi. Huih e leh? A nei tuam om zel hi. Singkung leh lopa te eleh? A nei khat mah na om zel hi. Gamlak vasa, gamsa te eleh? A nei mah na om zel hi. Tua ahih leh nanga koi teng, keia koi teng? I neihkhop koi teng? I zatkhop koiteng? Omlo hi. Ngaihsun taktak lecin om vetlo hi. Nanga ahih kei leh amaa hi a, na khempeuh nanga leh keia hikhin lel uh hi. Lamdang hi.\nInn na lei a, nanga na ci hi. A taktak in na leina pa a hi a, nang a zangpak na hi hi. Nang zat khit ciang midang kiang tung dinga, kum 20, 30 na zat leh a hampha hi ding hi. Mawtaw na lei a nanga na sak leh na zatman ding a sum na piak hilel a, nanga hi lo hi. A zang thei ding nang na hi cih hi lel a, a neipa na hihna omlo hi. Puanak, pheituam i lei a eia bangin i zanga eia hihetlo hi. A neite kiang tungkik zel hi. Sum tampi na thalawh a, na thatang huai liangin na nasem a, na sum ngahte nanga nasak leh nanga na hilo a, a neite kiang tung dingin lengkhia kik zel hi.\nNang a zangpak hi in, nang kiang hong lambangpak hilel a, nanga hi peuhmahlo hi. Leitungah neih khatzong i nei keia, nanga keia cih ding khatzong omlo thong hi. A zangpak, a zeekpak, a kempak kihi lela, eia hipeuhlo hi. Kiphatsakpih ding omlo tawh kibang hi. A nei ikisak leh eisang a bulzaw, a neizaw khat na om zel hi.\nPastor te in panmun neilo ciin pawlpi phuan leh a phuat mah ding hi, a mau omna ding mun kisam hiven. Upa te in panmun a neih kei a panmun a deih leh a bawl kul hi. Inn lampa in a lupna ding room a bawltawm bang hilel a, amau omna ding a bawl uh hilel hi. A bawlna dingin mipi kisam a, mipi a zui ding a om nak leh a bawl theih hilel hi. Leitungah a nei cih bang omlo a, a zeek ding a kikhek kawikawi hilel hihang. Leitung galpi nihna laiin gam pawlkhat hong kipawl uh leh a dang gam pawlkhat zong hong kipawl uh a, tuate gel sungah a lut utlo pawl Non-Align Movement ciin “pawllo pawl” kiphuan a, India bang a makai hidep hi.\nKuamah tawh a kipawllo pawl, neutral ahi uh hi. Amau zong omna ding omlo cih bangin om mawk theilo uh ahih manin a omna ding uh a bawltawm uh hilel a, kipawlna a mau neihsa cih bang hituanlo hi. NATO zong a kipawl gam teng beka hituanlo a, East block zong a kipawl gamtenga hi khin tuanlo hi. Anei dang khat na om zel a, tua a neite in a nei dang khat na nei zel a, a nei dang khat in a tungah na nei sawn zel hi. Pai kawnkawna, a tawpna ah a nei peng omlo in a bei hi. A vekin a neikhawm cih zong hituanlo zel hi.\nNanga keia ci-a i khen theih ding omlo a, i neihkhop hi i cih theih zong omlohna leitungah i teeng hi. Na khempeuh illusion hilel a, ahi bangin i ngaihsut ciang ahi hibek a, ahilo bangin ngaihsun leng ahilo hilel hi. Tua ngaihsutna te zong kho tuanlo a, a ngaihsutna lo lam pan ngaihsun kik leng i ngaihsutna lam diklo zel hi. A langlam pan ngaihsun kik leng a langlam diklo kik zel a, a dik pen cih om theilo hi. Tua bang leitungah ‘the oldest profession’ nasemte zong a nuamsapen hituanlo ding hi.\nNasep lianpen cih zong om lo a, nasep thupi pencih zong omlo hi. Zalianpen cih omlo a, za neupen cih zong om tuanlo zel hi. Thagum hatna tawh leitung a ki ukcip laiin zong nitum manlo gama kumpipa zong a sammetpa in a utna lamlam heksak lel hi. Kun a cih leh kun a, dak a cih leh dak hi. Mr. Bean ciamnuih tawh kibang kik bilbel hi. Leitung pen a tuaci hi lel a, a lamdang hilo ci leng lamdanglo a; lamdang mahsi ci leng lah lamdang takpi hi. Eima lungsim hekzia hi khin lel hi.\nMihoih i cih zong a hoihna lam i muhsak hilel a, a hoihlohna lam om veve ding hi. Nungak hoih kici, niin themkhat zong a bang nuamlo a akidiik suutsuut te zong zingsang a thawh uh ciang tuibuk gei ah ‘puut’ mah ci daadaa ding uh hi. A ek uh khum tuan peuhmah lo ding hi. Sacia ek a khum hang pen khuaizu a nek man hilel a, a khuaizu zah in khum tuanlo hi.\nTua manin leitung pen nanga hilo a, keia zong hilo hi. I neihkhop zong hilo a, a nei om cih zong hilo hi. A langlam pan gen leng nanga lah hi, keia lah hi, i neihkhop zong lah hi. Ahi thei vive ahi hi. Hau Za Cin, Phuitong Liim\nPrevious: US gamsung khualzinna pawlkhat – 15\nNext: Taiwan ah amasa penpen numei President kipan tading ~ ZD


url: =Kiginkholhna (Preparation): Khuado pen kumkhat in khatvei bek kibawl ahih bangin pu leh pate in nidangin hih pawi pen mawkzat lo-in limtakin kigingkhol masa uh hi. Kum bul tung akipan Khuado cianga gawh ding ganvul uh a, tua pen pawlsa zong kici hi. Tua banah meidet ding meilah a kicingtakin la khol uh hi. Tua mah bangin ann zong la kholin khuado na ding a kisam khempeuh kigingkhol uh hi. Kiginkholhna limtakin a neih manun Khuado hun ciangin nek leh dawn kicing takin om a lungdam takin zang uh hi.\nKikupna/Kithuzakna (Discussion/ Consultation): Khuado ding vaihawmna kician nei hamtang uh hi. Vaihawmna ah upate leh makaite kisamkhawm liailiai-in kikumthei uh hi. Kidong, kiho, kithuza uh hi. Khat bek ngaihsutna sangin upa makaite ngaihsutna lakhawm diamdiam uh hi. Tangtat loin kikum uh a, semkhawm uh hi. Kikup leh kidot ding thupisak uh hi. Zomi tangthu ah hausa leh ukpi kiukna a thahat lai nangawnin upa vaihawm na om in kithuza/kikum in vaihawm uh hi. Minam vai thupite ah ngaihsutna kidong diamdiam uh hi. Nidang in a thei/tei zaw khat peuh leh thunei zaw khat peuh in a deih bangin vaihawm ziauziau leh zong mipi in khuamu nailo ahih manin kizui diamdiam lel ding hinapi tua ci loin vai thupi khatpeuh ah na kidong/kikum tangtang uh hi. Tuhun teh pilna a khan tawh kituakin thutheihna zong sangta ahih manin kikum lopi leh kidong lopi in minam vai thupi hawm khak ding pen kidophuai hi.\nKihuhtuahna/pankhopna (Unity/Cooperation): Pu leh pite in Khuado ding hun a nai ciangin ann lakhin nailote lakpih in kihuh diamdiam uh hi. A thanemte panpih uh a, a zekaite kingakin kihuh uh hi. Amau nopsakna ding ahihnak leh midangte don nawnlo cih bang peuhmah neilo uh hi. Nasep man kim nai lopi-in Khuado bawlsan lo uh hi. Kihuh nopna lungtang (they have a heart for others) nei ngiat uh hi. Ki-it kikhual mahmah uh cihna hi. A manlangte’n a zekaiten gak/panpih in, a theizawte’n a theilozawte hilh leh theisakin, a siamzawte’n a siamlozawte sinsak nopna lungtang pen I pu le pate lungtang ahi hi. Tuate tuni in Zomite in mansuah loin I zatzat ding hi a, tua pen minam itna taktak ahi hi. Alang khat lamah Mangkam tawh gen ni ci le’ng: Your success or enjoyment should not be at the cost of your fellow-community.\nKisiansuahna (Santification): Khuado cih kammal taktak in dawi leh kaute do in hawlkhiatna, tuate pan kisiansuahna ahi hi. Khuado ni-in inn sung leh khua sung panin dawi leh kaute not gawp uh hi. Dawi leh kau panin kisiansuah uh hi. Pu leh pate in dawi leh kau lau mahmah napi un Khuado ni-in tuate pan suahtakna dingin hangsan takin delhin not gawp ngam uh hi. Pu leh pate in Khuado ni-in dawi le kau lauhna amau lungsim pan lakhia nuam uh hi. Tua pen cidamna ding, gualzawh matut zawhna ding pan a dalte nawlkhinna hi. Damlohna, zawnna ngauna leh kamsiatnate a do na hi gige uh hi.\nKipawlkhopna (Organisation/ Association): Khuado hunin a pawlpawl, a vengveng in lawm anne khawm uh hi. Annek khop cih pen Zomite sungah a thupi mahmah itna kilahna ahi hi. A taktakin a ann sangin a nekkhop, um khop liiliai thupisa zaw uh hi ding hi. Annkuang um khop theihna pen kithutuahna,ki-itna leh kideihsakna lim hi. Tua ahih manin kumkhat sung a khawi uh pawlsa pen khuado ciangin go-in lawm ann nekhawm uh hi. Kipawlkhopna leh nekkhop dawnkhop ding thupisak uh hi. Individualism sangin cooperation / collaboration thupisak zaw uh cihna hi.\nKizahtakna (Respect): Lawm ann nek ciangin a uhamte nek masiah khangnote in ne ngamlo uh hi. Khuavak mu masate nakpitakin zahtak uh hi. Khangthakte in khangluite khuamuhna nelhsiah dingin ngaihsun lo uh hi. Kizahtakna thupisa uh hi. Minam liante lakah uzaw kizahtakna thupi mahmah hi. Khangthak Zomite sungah tua pen pu le pa zatsa I zuih zawh nawn loh pawl ahi hi. Uzaw zahtakna a kisap bangin,u zawte lam panin zong khialhna a om leh amau a kiniamkhiat masak zawh ding thupi veve hi.“Listen to your elder’s advice not because they are always right but because they have more experiences of being wrong”.\nKi-itna/kideihsakna (Love/Charity): Khuado in ki-itna limlak hi. Khuado ni-in sa kibakin, zu kitulh uh hi. Amau a nek masak ding sangin midangte in ne masa leh deihsak zaw in kimasak se uh hi. A sisate nagawn deihsakna leh itna lakin si ansiah koihsak uh hi. A ki-it ngaungau minama hihna uh hong lak hi. Tua hangin ki-itna leh kikhualna lim vaphual na etteh uh hi. Tuhun Zomite in pu leh pate lungtang leh lungsim puakzia I ban zo kei zaw hi. A tunga i gen K-7 te tuhun khangthakte in zong I zop tohtoh ding thupi hi. I Christian upna tawh zong kituak mahmah sawnsawn hi. Pasian thu sungah I kisiansuah kul hi.\n(Hih Thului (Article) pen Zomi Innkuan Tennesse, USA makaihna tawh kibawl Khuado\nPawi 2016 ah Dr. Pum Khan Pau, Ph.D ii thugenna pan tom kim akilakhia kik ahi hi).\nBy: Dr. Pum Khan Pau, Ph. D


url: =2020 Jeep Wrangler for Sale in Kalamazoo, MI - Hayes Jeep\n2020 Jeep Wrangler for Sale in Kalamazoo, MI\nCome to Hayes Jeep to test drive the Wrangler for sale in Kalamazoo, MI, near Portage, MI. You will find us located at 3718 Stadium Dr in Kalamazoo, Michigan, 49008. We look forward to helping you experience this vehicle’s performance, comfort, technology, and safety amenities.


url: =Zomi Innkuan Malaysia's Page - Zomi Community Network\nZomi Innkuan Malaysia\nZomi Innkuan Malaysia's Likes\nZomi Innkuan Malaysia's Friends\nZomi Innkuan Malaysia's Discussions\nStarted Nov 10, 2011 0 Replies 2 Likes\nZomi te i khantoh na ding in a Khalam, Lungsim cidam ding akisap ban ah taksa pumpi cidam na ding a kisapnate veina takpi tawh Zomi Innkuan Malaysia (ZIM) in, UNHCR Zumpi tawh ma pang khawm in…Continue\nTags: Zum, Zumpi, Awging, Zomi, ZIM\nZomi Innkuan Malaysia has not received any gifts yet\nZomi Innkuan Malaysia's Page\ngualnamkhaino liked Zomi Innkuan Malaysia's discussion Zomi Innkuan Malaysia\nZomi Innkuan Malaysia liked Zomi Innkuan Malaysia's discussion Zomi Innkuan Malaysia\nZomi Innkuan Malaysia posted a discussion\nZomi te i khantoh na ding in a Khalam, Lungsim cidam ding akisap ban ah taksa pumpi cidam na ding a kisapnate veina takpi tawh Zomi Innkuan Malaysia (ZIM) in, UNHCR Zumpi tawh ma pang khawm in Project thak khat "KILAWMTATNA" hong kipan khia ta hi. UN zum pan in Zomi te panpih na ding sum hong tungkhinta a tua KILAWMTATNA project sung ah: 1. Music (Guitar & Keyboard) 2. Kimawlna- Pingpong (Table Tennis) kisinna leh kimawl theihnate Zomi bup in a neih theih na ding in a van te zong ki lei…See More\nZomi Innkuan Malaysia replied to Zomi Social Network's discussion ZIM\n"<a title="View ZIM Awging Lom 2, Hawm 74 on Scribd" href="http://www.scribd.com/doc/70845733/ZIM-Awging-Lom-2-Hawm-74" style="margin: 12px auto 6px auto; font-family: Helvetica,Arial,Sans-serif; font-style: normal;…"\n"ZIM Awging Download (Voice of the Zomi Innkuan Malaysia) 30/10/2011 "\nZomi Innkuan Malaysia liked MichaelKhupTuang's discussion Zomi Laizom Christian Fellowship\nZomi Innkuan Malaysia posted a status\n"Leitungbup a om Zomi khempeuh tung ah Khuado Thupha Vandaitui, mimal kim tung ah hong tung kim ciat ta hen!"\nZomi Innkuan Malaysia and Taang Sianpu are now friends\nTaang Sianpu liked Zomi Innkuan Malaysia's photo\nMalaysia Zomi Khuado 2011\nZomi Innkuan Malaysia posted photos\nZomi Innkuan Malaysia posted videos\nZomi Innkuan Malaysia is now a member of Zomi Community Network\nZomi Innkuan Malaysia's Photos\nZomi Innkuan Malaysia's Videos\nZomi Khuado & Tukpeng Malaysia (2011)-2\nAdded by Zomi Innkuan Malaysia 0 Comments 0 Likes\nZomi Khuado & Tukpeng Malaysia (2011)-1


url: =Muizawl khuami Pi Don Khawl Ciin (Hatlangh Beh, kum 62) :: ZOMI DAILY\nMuizawl khuami Pi Don Khawl Ciin (Hatlangh Beh, kum 62)\nposted on 1 October 2018 at 9:45 pm Lomkholna: Dahpihna, News, Zomi\nMangpha Pi Don Khawl Ciin (Hatlangh Beh, kum 62)\nMui Zawl Khuami Lincoln, NE USA ateng Pi Don Khawl Ciin in abeisa september 28,2018 in Gilsung dam lohna tawh hongnusia cihthu izaakmanin ZIUSA kipawlna mintawh nakpitakin kidahpih kilainatpih hi.\nPi Ciin pen Zomi Innkuan Lincoln, NE ah active member khat leh USA gamsung zomite sihna vaiah luang kipham zawh nading a akivaihawm ZIUSA Genvai ah 04/30/2018 (GV04269) akipan ni (151) active member khat ahih manin thukhun zuiin 75% Death Benefit $9,000 kipiakhia dinga paakkual $150 man khattawh zong mangpha khakna kinei ding hi.\nPi Ciin tawh anunungpen hunzatkhop ding pen hong tungding Saturday 10/06/2018 Lincoln, NE ah Lincoln Zomi Church makaihna tawh hunbawlkhopna kinei dinga Rev. Go Tuang in Pasian kammal tawh hanthotna leh hehnep na ongneih dinga tuakhitciangin hanmualah vuina kineidinghi.\nPi Ciin hong nusiatna hanga adahakap sangam tanau meltheih khuapih tuipih beh leh phung akuamakhempeuh I Biak Pa Pasian kiangpana ongpai khasiangtho in hong hehnem tek henla aluang khituite ong nulsakin lungnop tawldamna ong guat kimciat nading ZIUSA kipawlna in thu kingetpih hi. Dahpihna Lianpitawh, Pu Mun Mang Genvai tanupi\nPrevious: Kikhending thu gengen huaihiam ~ Job Cinpi\nNext: Khris ading nuntakna (Rom 14:8) ~ T. Sawm Lian\nA manpha i hunhoih ~ Dal Sian Hung


url: =Tulai Zogam kumpisung thuthang tawh kisai vuanzi Pu Pau Lun genna :: ZOMI DAILY\nposted on 5 May 2018 at 7:30 am Lomkholna: News, Zomi\nChin state sungah 2015 kum pan NLD le ZCD kumpi (gov) te’n ong letzawh kum 2 val sungah ah chin state vuanzi munthum kilaih thei khading cih kizakna tungtawn in\n18/april/2018 ni-in state kumpi (gov.) sung kimuhkhopna pan vuanzite munthum Sipen vuanzi, lampi vuanzi le lumuzi vuanzi hiteng apanmun uh laih ding cih kigel a tua tungtawn in state kumpi Pu Lian Luai in nyipyidaw puak in nyipyidaw pan in bang hangin mun laih nuam cih dotna lai tungkik in lai kipuak kik nailo hi. cin-in Pu Paulun in Phualva Lungtuak Media tung gen hi.\nAgen beh na ah :\nchin state sung apaisa kumnih val sungah sipen vuanzi/ nasepna buaina nam pi 4 om in tua hang leh nunglam in lampi vuanzi pa’n sipen vuanzi asepnopna thu agen ban ah lumuzi vuanzipa pen khangno lai tangzang thahat in experience zong neizaw cih thu zong gen ngei lai ci hi ci-in vuanzi Pu Paulun in gen hi.\nPLM: Tedim DC vai bang ciang tung ahia?\nTedim dc vaizong pen Matupi Dc zong tuni ciang hici hi cih omnailo in kei upmawh ah Matupi dc pen in limtak dc ong ding leh ei azong lampi zang to ding hi.\nPLM: Tualeh Tedim in Tedim dc athak ngen beh nawnlo in amun alai pen kizop kikawmna lah alempen mun ahi Tedim ah Falam dc tuah leng ei?\nPPLMT : Tua tawh kisai tuahsawm leng zong apiang theilo omlo lua hi.\nTedim in dc ngah leh ei a pen Khaikam le Cikha Tonzang ban ah Lihkhuadawl zong eisung tawh kikawmna lemzaw lai in tuateng lengkhia ding in ong nak dawl mahmah mai .\nFalam dc pen Tedim ah tuah ding pen panzia kician khat le sepzia kalsuanzia siamleng lemkha mah ding hi. pangkhawm theileng pen lem mahmah ding hi.\nAzenzen in kumpi Administration/ vaipuakzia ahoih adeih i leh nainganzi tawhzong akisailo in cileng zong DC. khawng piak luat dingin kei muhna hi.\nTedim dc pen piakloh aphamawh khat hi-in Dalkhai le cikha gamgi kizopna zong hoihtak bawl a ong hoih semsem nading zong leh vaipuakzia nop mahmah zaw ding hi.\nMore: Minster Pu Pau Lun Min Thang KZBA Khawmpi ah kihelthei\nPLM: Tua leh tulaitak mipite a ding le atheih huai nong gen theidia?\nPPLMT: Asawt lo-in Chin state sungah Sangpi/building 92 kilam ding in budget/sumzekzia tawm a kikhel om in mini bedget le kum 1 budget cih om hi. Sangpi akilam dingte lak-ah No.1 B.E.H.S Tedim sangpi zong kihel hi.\nTulaitak nausuak/ naupaite ading panpihna naupaite kha khat tulsawm le tulnga hi-in asuahkhit kha guk ciang kipia hi (ni 1000 ai huhna hi.) Phualva Lungtuak Media\nPrevious: US, Hawaii tuikulh ah meimual puakkham, mi 10,000 val ki hemkhiasak\nNext: Luankhi nul-in tuunnu itna ”Nu aw hongit ing” (Korea gam thupiang)\nCitizenship ~ Hau Za Cin


url: =SC5: Ki-Apna - Zomi Adventist Innkuan\nZolia Nua Nuam\nPasian in, “Kei nong zon uh ciangin, na lungsim khempeuh uh tawh nong zon uh leh\nnong mu ding uh hi,” ci-in kamciam hong pia hi (Jeremiah 29:13).\nLungsim khempeuh Pasian ap kul hi; tua lo-in Amah ih sut kik theihna dingin ih sungah kikhelna om thei ngei lo ding hi. Ih pian limin Pasian tawh ih kikhen zo hi. Kha Siangtho in ih omzia hih bangin hong gen hi: “Khialhna le mawhna sunga misi” “Na lutang bup uh cina in na lutang bup uh zawngkhal a” “ginatna mahmah om lo hi.” Eite pen “Satan’ thang sungah ih awkcip a, ama deih banga ahong bawl galmat ihi hi (Ephesians 2:1; Isaiah 1:5, 6; 2 Timothy 2:26). Pasian in hong damsak nuamin, hong khahkhia nuam hi. Tua bang ahih theihna dingin a buppi kikhelna, ih pianzia vekpi thaksuah sakna kisam ahih manin, Pasian’ tungah ei mahmah ih kipumpiak kul hi.\nGal khempeuh lakah ang sung galdona a nasia bel ahi hi. Angsung-khualna paai khia-a, Pasian’ deihna lam a na khempeuh ih piak ding pen hanciam kisam hi; ahi zongin sianthona ih ngah theihna dingin Pasian ki-ap masak kul hi.\nPasian’ ukna pen Satan’ gen banga kihai-pumpiakna, thu tel lo pi-a ki-uk cipna tungah kinga lo hi. Ngaihsutna le theih theihna hong ngen hi. “Hong pai un, kikum khawm ni,” ci-in Piangsakpa in a bawlsa mite hong sam hi (Isaiah 1:18). Pasian in a mite’ utna hong zawhthawh bawl lo hi. Utna le theih theihna om lopi-a kipia zaktakna sang nuam lo hi. Zawh thawh thu-a ki-ap sakna in lungsim le zia-le-tong khantohna khempeuh khak hi. Tua bang hileh (44) mihing pen set bang lel hiding hi. Piangsakpa’ deihna tua bang hi lo hi. Piansak nasep khempeuh a mahialna ahi mihing, khantohna a sangbel dong atung dingin Ama’n deih hi. Hehpihna tawh Amah in eite A hong tun sak nopna thupha a sangbel mun ih mai-ah Ama’n koih hi. Ei’ sungah na asep theihna dingin ei mahmah Ama tungah ih kipiak ding hong deih hi. Mawhna kol pan suakta-a, Pasian’ tate’ nopsakna sungah ih tum theih nading pen ei’ teelna tawh hong kizom ta hi.\nPasian’ tungah ei mah ih kipiakna ah Amah tawh hong kikhen sak ding khempeuh ih paih khiat kul hi. Tua ahih manin Jesu in, “Kua kua hi taleh ama neihsa khempeuh a nusia lo peuhmah Ka nungzui ahi thei kei ding hi,” ci hi (Luke 14:33). Pasian’ kiang pan a lungsim hong hei khia ding peuhmah ih nusiat kul hi. Mi tampi in sum-le-pai bia uh hi. Sum iplahna, hauh nopna lungsimte in Satan tawh hong hen khawm thei kham khau ahi hi. Kim khatte in min thanna le leitung za-liatna bia uh hi. Kim khatte in amau’ ut thu-a omna le tavuan nei lo-a omna bia uh hi. Hih kol khaute suktat kul hi. Ih phel khat Topa’ a, ih phel khat leitung’ a hi thei lo hi. Ih phel khat bek tawh Pasian’ ta kihi thei lo hi.\nPasian bia-a, amau’ tha tawh thukham zui-a, zia-le-tong kipuah phat ding hanciam a, gupna a ngahsawm mi pawlkhat om leuleu hi. Christ hong itna phawk taktak lo-in, a lungsim uh sukha taktak khol lo napi-in, Christian nuntak pen vantung tunna dinga Pasian’ ngetna bangin ngaihsunin gamtat ding hanciam uh hi. Hih bang biakna in kimanna nei lo hi. Lungsim sungah Christ ahong ten ciangin, a sungah Ama itna hong dim in, Amah tawh kikholhna nuam (45) hong sa-in, Amah ngaihna hong om ding hi; Amah bek ngaihsut in nei tading ahih manin, ama aituam zong hong mangngilh tading hi. Christ a itna pen asep khiat kipatna nak hong suak ding hi. Pasian’ hong itna aphawk mite in, Pasian’ deihna banga gamtat ding atawm theithei hong ngaihsun lo ding hi; Christian dinmun aniam theithei kan zaw lo-in, a Tanpa uh’ deihna tawh a kituak theithei ding hanciam uh hi. Lungsim taktak tawh kipumpiak in, azon pen uh’ manphatna tawh kituak ding mahin lawpna zong nei ding uh hi. Itna taktak nei lo pi-a Christ ka um hi, a cite in, acih mawkmawk, a kineih khem hi uh a, van gikpi apua uh ahi hi.\nChrist’ tunga kipum piak khit kikeuh ding nasia lua na sa hiam? Christ in kei’a ding bang hong pia hiam, ci-in nang-le-nang kidong dih in. Ei hong tatna dingin Pasian’ Tapa in, nuntakna, itna, gim thuakna a vekpi-in hong pia hi. Hih zah itna lianpi tawh a kilawm zo het lo eite lellel in, ih lungsimte Amah pia ngam lo lai ding ih hiam? Ih nuntakna hun khempeuh Ama thupha vive ahih manin, bang zahta haina le gimna sung panin eite hong kihon khia hiam cih nangawn ih phawk khin zo kei lai hi. Ih mawhna in adawt gawp Pa en gige sa-in, Ama hong itna le hong kipiakna khempeuh mudah thei lai mawk ding ih hiam? Vanglian Topa hong kiniam khiatna ngaihsun lehang, galdona le kiniam khiatna tawh ei zong nuntakna sung tum thei bek ding ih hihna thu ah phunphun ding ih hi hiam?\nLungsim kiphasak mi tampite in, “Pasian in hong sang hi cih ih theih tel ma-in kisikkikna le kiniam khiatna bang kul se ding hiam,” ci thei uh hi. Christ en un. Amah in mawhna nei lo tham lo-in, vantung Kumpipa hi lai hi; hi napi mawh nei mihingte’ tang dingin Amah, mawhna hong suak hi. “Thu palsatte tawh Amah kisim khawm hi; Amah in mi tampite’ (46)mawhna pua-in, thu palsatte’ a dingin thuumna bawl sak hi” (Isaiah 53:12).\nEite ih kipum piak ciangin bang teng nusia in nungngat ih hiam? Jesu in ahah siang ding, A sisan tawh asil siang ding, mawhna tawh adim ih lungtang ahi hi. Tua nangawn mite in piak khiat haksa sa lai uh hi! Hih thu a kigenna ka zak ding ka maizum a, ka gelh ding zong ka maizum hi.\nIh neih lai dinga ahoih nate a paai khia dingin Pasian in hong sawl lo hi. A hihna khempeuh ah Pasian in A tate’a ding ahoih thei bel hong ngaihsut sak hi. Christ ateel lo khempeuhte in zong, amaute’ zon tawm sanga a hoih zaw tham Christ in nei ahih lam theih huai hi. Pasian’ deihna tawh a kituak lo pipi ngaihsuna a gamtat ciangin, mihing pen amah-le-amah a kiliam sak, a kibawlsia ahi hi. A pian sak mite’ a ding ahoih bel thei-a, amau’ phat tuamna ding a vaihawmsak Pa in a khamna lampi ah lungnopna taktak kimu thei lo hi. Thu palsatna lampi pen gimna le siatcipna lampi ahi hi.\nA tate in gimna a thuak pen Pasian in muh nop asa ding banga ngaihsutna in khialhna ahi hi. Vantung buppi in mihing’ nopsakna ding bek ah lawpna nei uh hi. Vantung ah a om ih Pa in a piansak mite’ nopsakna ding khat beek khak tan lo hi. Pasian’ deihna pen, gimna le lungkhamna hong tun a, lungnopna le vantung kongpi ahong khak nelh theite ih pelh ding hibek hi. Leitung Tanpa in mihingte ih hi bang lel mahin, ih kisapna, ih kicin lohna leh ih thanemnate mah tawh hong sang hi; mawhna pan A sisan tawh hong silsiangin hong tan (47) khia bek tham lo-in, Ama hakkol kisuan a, Ama van apua nuam mi khempeuhte’ lungsim tawldamsak lai ding hi. Nuntakna an duha Ama kiang azuan khempeuhte, lungnopna le tawldamna Ama’n hong pia nuam hi. Thu mang lo mite atun theih ngei lohna, nopna a sangbel dong ahong tunpih ding nate bek mah ih sep ding Ama’n hong deih hi. Amann leh a nuam bel kha nuntakna pen vanglian lametna ahi Christ ih sungah hong omna ahi hi.\nMi tampi in, “Pasian’ tungah kei mahmah koici kipiak ding ka hiam?” ci uh hi. Nang mahmah Ama tungah na kipiak nop hangin, na pumpi thanem in, up lahna zong nei-in, mawhna zongsatna in nang hong ukcip hi. Na kamciamte le na khensatnate zong sehnel khau tawh kibang lel hi. Na ngaihsutnate, na utnate le na lawpnate na uk zo kei hi. Na kamciamte pelh in, na khap nate na cit zawh loh lam thei-a, nang-le-nang zong kimuang zo nawn lo-in, Pasian in hong sang zo ke’n teh ci-a na ngaihsut leh: lung himawh kei in. Na theih ding a kisam khat pen utna ii thahatna ahi hi. Tua in mihing’ pianzia a uk, khensat zawhna ahih kei leh teel theihna ahi hi. Na khempeuh pen utna ih zat khiat dan tawh kisai hi. Pasian in mihingte a piak deih teel theihna pen azat ding uh ahi hi. Na lungsim na khel thei kei-a, nang mahmah le na lawmte Pasian na kipia thei kei hi; ahi zongin Amah biak ding na teel thei hi. Na utna Amah na pia thei hi; tua ciangin Amah in, Ama deih bangbang na sep nopna dingin na sungah na hong sem ding hi. Tua bangin na pianzia abup in Christ’ Kha ukna nuai hong tung ding hi; na lawpnate Ama tung bek hidinga, na ngaihsutnate Ama a tawh hong kituak ding hi.\nGamtat hoih ding le siantho ding utna pen ahoih ahi hi; ahi zongin utna ciang bek tawh atawp leh kimanna om lo hi. Christian hih ding ut a asawm mi tampi mangthang ding (48) hi. Pasian’ tungah a lungsim uh ki-apna ciang dong taktak amaute kalsuan lo uh hi. Amaute in tu mahmah a Christian suah ding teel lo uh hi.\nUtna lungsim a maan na zat leh na nuntakna ah kibitkhelna hong om ding hi. Na utna lungsim Christ na piak leh kumpite le ukpite khempeuh’ tunga vanglian Pa tawh a kipawl nahi hi. Kip tak a nang hong len ding tung lam pan thahatna na ngah dinga, tua banga Pasian’ tungah na kipiak tawntung leh upna tawh nuntakna ahi, nuntakna thak na nungta thei ding hi.\nSee also SC 4: Thuumna\nPrev post Lai Siangtho Etkakna\nNext post Sermons of Pr Khin Mg Nyein 1-3


url: =Nainganzi Khuapi Zinna - Zomi History Nainganzi Khuapi Zinna - Zomi History\nHome > Articles > Nainganzi Khuapi Zinna\nNi 12/01/15 Monday ni sun Zum vai tuamtuam hangin Khuasung kapai a, ka ciahkawm in Canberra Khuapi zinna ding Meileng Letmat kala kawm hi Australia Meileng first class leh second class India lam danin aki bangci lamdan hiam, first class ah ann le tui a mawkna in apia uh hiam, lupna delhphah, lukham, niangtui leh a tuamtuam a mawkna in apia uh hiam, cih a vaisaite ka dot leh bangmah ki pialo hong cih ban-ah aki lamdan luatna om kei hong cih san hi. India leh Kawlgam bangah ki lamdang mahmah mawk ahih manin um zolo in bang aci peuhmah hiam ci-in neilo pipi in first class mah kala teitei hi. A vaisai nu bangin second calss mah lakding in hong deihsak zaw a, Sydney leh Canberra kikal beek second class tawh na paizawding hiam, ci-in hong genliang hi. Vaite bangin hong khemkha leh ci-in first class mah tawh paining kaci veve hi. Meileng dinkhiat hun ding pen nitak nai 10:10pm hi-a, Sunin Pa. Piangpi( President: Zomi Innkuan Queensland) hong zin tawh kituak ahih manin ama kiangah huhna ka ngen a, amah zong guahzu daikaita leh Pasian a zahtakna leh minam a it manin a Mawtaw tawh hong pai a, nitak nai 9:30pm pawl in ka omna inn uh hong tung hi. Kei zong ki thawi pah samsam in ka dingkhia uh hi. Tua ni nitak pen guahzu neknek den mawk a, Meileng khawlna ka tun uhteh ki holim theih dan zong omlo ahih manin nawhsa tak-in ka kikhen mai uh hi.\nA inn pen golpi khat ahih ban-ah a dawldawl in lam uha, ni 2,3 sung bang ki enkhop ding hi. A gei ah tuikuangpi khat bawl uha, tua tui sungah huhna a pianuam te’n sumtang lawnsuk uh hi. Ka nung ka mai ua te’n zong lawnke uh ahih manin ko zong Sumtang.......... kalawn uh hi. Zomite huhna zong a kihelkha hita ei. A sungah ka vak leh laibu pawlkhat na kizuak a, hih inn tawh kisai laibu A PLACE TO REMEMBER AUSTRALIAN WAR MEMORIAL SOUVENIR PUBLICATION kici laibu khat kalei pah hi. Ka nai ka et uh leh nai 4:00pm hong sat dekta ahih manin mundang ennuam mahmahlaita le-ung kithawi in ka ciah uh hi. Sydney aom I sanggam lam te’n Sia. Thangbawite nupa Gospel dingin sam uh ahih manin amau zong kei tawh Sydney ciang kiton theiding ci-in tonkhawm nuam uha, meileng letmat ka ciahkawm un kala uh hi.\nArticles 6:00:00 AM\nItem Reviewed: Nainganzi Khuapi Zinna Rating: 5 Reviewed By: Thang Thawn Tuang Guite


url: =ZAM Thupuak :: 05 November 2017 (Teel Khialh Theih Nam Thum) :: ZOMI DAILY\nposted on 4 November 2017 at 10:13 pm UTC+9:30 Lomkholna: Malaysia, News, Refugee, ZAM\nTeel Khialh Theih Nam Thum :: Na nuntakna ah kalsang khat nasuan ciang, lawhcinna khat natuah ciang abanah bang omlai hiam ci’n na ngaihsun ngei hiam Namuh tam semsem, natheih tam semsem, natuahkhak thu tam semsem leh leitung pen na lamet banglo, na lunggulh banglo nasa mai ding hi. Lungkiathuai in thanem in na omkha thei hi. Banghang hiam cih leh leitung pen mawhna tawh a kidim hi-a, Honpa, Gumpa hanga lametna nei bek ihi hi cih Christian biakna zui khempeuh in i thei hi. Leitung pen mite hong nopnehna gam, lawmte hong ciampelna gam, nu le pa kitotna hanga kikhenna gam, zawnna ngauna hanga gentheihna gam, zi le pasal hikhin napi kikhen kikna gam, lametna om nawnlo kikeuh tawh kibang phiala lungkiat theihna gam, innkuan ki-it mahmah ngeisa nangawn thuneuno khat hanga kitapkhapna gam i tenna leitung ahi hi. Tua bang ahih leh bangci-in hih leitungah nuamtakin lungdam takin lungkim takin i nungta thei ding hiam? I mai ah teel ding a lian mahmah nam thum om den a i teel khialh leh Pasian phawklo in kinungta dinga lungdamna sangin dahna tamzaw….. Read more >>>\nZSM pan thuzaksakna :: ZSM ah palai sem ding volunteer kideih hi. Khasum ki pia zolo ding ahih manin veina tawh a kipia khia nuam te hong kimuak hi. ZSM ah kum khat sung volunteer asem nuamte in 30 November 2017 a nunungpen in minnong piak nang un kong gen uhhi. Hih anuai a sia te tung ah min sazian kipia thei ding hi. Sia Gin khan En – Phone 017 3342 760 Sia Joseph Tuang puu – Phone 016 254 4093\nZAM ZUM AH HONG HAWH :: Rev. Dr. Khen Za Sian – Mualnuam, (President – Zomi Ntio -nal Council of Myanmar, Yangon) in Malaysia gam sungah hong hawh sungin Zomi te a it a veina tawh kizui in ZAM zum ah hong hawhin thungetna hong neihsak ahih manin kilungdam mahmah hi. Topa’n siapa hong zatsak semsem tahen.\nMOTOR TUAHSIATNA VAI DAHPIHNA SUM KIKHAK :: Laaitui khua ah khuado sim in tukpeng kimawl apai, hong ciah kik lam un ah Laaitui FC team te Taigen leh Hiangzing kikal ah motor tuahsiatna thu hangin Zomi bup in ki lainat pih mahmah hi. Hih tuahsiatna ah tuciangciang mi (5) in hong nusia khin hi. Hong nusia teng pen (1) Nu Niang Sian Cing (Kum 55) (2) Nu Vung Khen Kim (Kum 65) (3) Nu Hau Ngaih Lun (Kum 22)(4) Lia Go Lun Niang (Kum 17) (5) Nu Nang Za Man (Kum 58)\nTua ban ah zato ah a lum lai Pasal 8 leh numei 4 om lai hi. Hih tuahsiatna a tuak kha te a panpih nuamte in 16 October 2017 (Monday) ni a nunungin ZAM zum ah kipia thei hi cih i pulakna tawh kizui in sum ngah khempeuh a vek in Kawlpi ZYA zumah kikhakta hi. Pan pihna hong pia teng\n1. ZAM zum pan kawlgam sum 100,000 2. Manna Christian Church RM1,000 3. Shalom Christian Fellowship RM500 4. Pau Sian Mung (Kawl Zozang) RM80 5. Thang Mun Lian (Phuitong) RM20 6. Sentosa Zomi Innkuan RM400 7. Sunway Emmanuel Church RM200 8. Myanmar Mission Church RM182 9. ZCF – Kota Damansara RM150 10. Adonai ZCF RM200 11. Zomi Catholic Community Malaysia RM600 12. Bethel Christian Church Songailong RM150 13. ZCF-Canaan RM300 14. MMCF-Sunway RM200 15. Myanmar Believer Church (MBF) RM300 16. Zomi Innkuan –Rawang RM221 17. International Zomi Christian Church RM100\nHih sum te pen Kawlpi ZYA te khuttungah kikhak aa, Kawlpi ZYA in hong gel ding hi.\nWELCOME TO ZAM :: Kawlgam, Vaigam, tuipigal leh gam tuamtuam pan Malaysia ah hong zin Zomi makai te’n Zomi zumpi ahi Zomi Association of Malaysia (ZAM) ah nong hawh/phak hamtang nading un itna lianpi tawh kong zawn uhhi.\nBANK CARD KIBAWL THEI TA : CIMB Bank pan a kibawl MAA VISA card pen UNHCR/ZAM card tawh kibawl thei ta ding ahih manin abawl nuam te in 06-11-2017 a kipan in ZAM zum ah kibawl thei ta dinghi. Bank Card bawl na ding a kisam teng pen (1) UNHCR/ ZAM card copy 2 (2) Nu leh Pa Min (3) Phone No. (4) Email ID (5) Omna address (6) RM 200 (7) Hong theih pih ding mi khat ih min leh ID No.\nINSURANCE CARD BAWL HAMTANG UN : UNHCR ci damna lampan a pulakna ah RHB insurance company tawh Operation tampi kibawl khin ahihmanin insurance bawl nailote limtak hanthawn abawlsak ding hi. Kuamah kiang leitawi lo/Pawlpi, khua leh tui buaisak loin, ei leh ei I hih theih nang ahun omlai in hanciam ciatni. RHB Insurance card abei leh ZAM zum ah kibawl kik thei hi. RHB Insurance in June 2017 a kipan in kal (Kidney) dam loin sisawp kul den (Dailysis) a bawl te huam nawnlo hi.\n1. Ciin Lawh Dim 16. Esther Cing Sian Khawl Nuam2. Niang Sian Hau 17. Dam Suan Mang3. Cin Lawh Kim 18. Don Hoih Cing4. Don Sian Siam 19. Mang Lian Pau5. Thawng Suan 20. Kap Gel Thang6. Lien Neu 21. Hau Lian Thang7. Dim Lam Cing 22. Dim Ngaih Lian8. Lang Sian Lian 23. Joseph Dai Sian Dongh9. Khup Khen Niang 24. Cin Sian Len10. Dal Khat Suan 25. Cing Hoih Dim11. Michael 26. Lang Cin12. Ciin Ngaih Don 27. Dim Lam Tawi13. Tuang Lian Tual 28. Cing Don Nuam14. Thang Min Lian 29. Ciin Ngaih Kim15. Hau Bawi 30. Steven Thang Sian Van\n1. Cing Hau Nuam (Vongmual) IPR & GHKL2. Nang En Langh (Tuangdung) Hospital Sungai Buloh3. Do Za Tung (Thalmual) IPR4. Delisan Kim (Renzua) Hospital Sungai Buloh\nBank Account bawlnuam te in Wednesday leh Friday nite ah kipai thei a, zingsang lam 10:00 AM pan sunlam 2:00PM kikal ah kipai thei hi.\nZOMI TE A DING NASEP : Store kepper\nMi2 kideih laiKhasum RM1300 tawh ki pandingNasep hun- 9Am to 6Pm. Omna pia -An pialo. Offday – Sunday off. Amun-Sirirampai setapak\nMi3 ki deihlai. Parttime/Fulltime kideih. Waiter/Waitress zong, Khasum RM1400-1500 kikal, Nasep hun 8:00AM-8:00PM. Omna pia lo. An pialo. UN card nei hi ding. Interview om ding. A mun :-Lrt Dang Wangi Station & Monorial Medan Tuanku station kiimteng.\n1. Niang Khan Siang leh Dal Lam Piang (Haupi) RM50Panpihna hongpia khempeuh tungah genzawhloh lungdamna lianpi ZAM pan kong tangko uhhi. Hi dan in I pan khopnate hang mah in tuni dong a kalsuan toto zo I hihi. Topa’n Zomite adingin mapang zo semsem dingin thupha hongpia tahen.\nPrevious: 21 Panglong Khawmpi ah mualmi thautawi tetawh kam kiselna tampi aom gamvai kikupna omding\nNext: A 3 veina Zomi Numei Seminar (Yangon Region) taangkona le sapna\nMalaysia, Ipoh ah Kawlgammi numei kizuak 19 kiman ~ ZD\nUS gamsung khualzinna pawlkhat – 22


url: =Global Buanli Family: Tulaai Leitung Thuthang Tuamtuam Updates May 1, 2014\nTulaai Leitung Thuthang Tuamtuam Updates May 1, 2014\n· Rakhiang gam Suangkaang khuapi ah kibawl Rakhaing minam khawmpi ni 5 sung akibawlna ah tuini May 1, 2014 ni in manta a, Kawlgam Upper House Speaker Tura U Swe Mann in thugen nei hi. Tura U Swe Mann in Rakhaing mite kipumkhat ding hanthawn a , Kawlgam ah zong eitawh kituak Federal ki-ukna kizangding ci hi. U Thein Lam ten Federal deihlo U Swe Mann in deih cih ahihman namnih phata uh cihna ahihi. Hih Rakhaing minam khawmpi pen tuma kum 60 pan akhat veina hi a leitung pianzawh anihveina ahihi.\n· Kawlgam Mualtungmi thautawi kipawlna te palaai NCCT te leh Kawlgam kilemna vaaihawmpawl akimuhkikma May khasung in Kumpi thunei te leh KIO te atuam in kimunuam ci a KIO te ngetna May 1, 2014 ni in kumpi lampan thukimna piata uhhi.\n· Tuni peen Mayday naseemte ni ahihmah bang in Kawlgam sung a naseem te in zong muntuamtuam pan kawlgam kumpi tung ah naseemte hamphatna kicingtak a angahtheih nading un ngetna lungphona bawl ziahziah uhhi.\n· USA gam Florida state Escambia County, Pensacola khuasung a om mi 600 aomna thong inn sungpan April 30,2014 ni in Gas puakkham a thong in kicim ahihman mi 2 si in 100 vaal liam uhhi. Tuicin tuntawh bangtawh thunei te bel kitaaklah mahmah uhhi.\n· Malaysia gam a mangcip Vanleeng tung atuang mite sanggam te Malaysia a ataamna uh Hotel tepan innlam zuan a ciahtek ding in Malaysia Airline te in May 1, 2014 ni in thupia ta uhhi. Hibang vanleeng mang a atun abanna akitheilo peen French gam ah 2009 kum in khatvei omngei a tu a anihveina ahihi.\n· Ukraine gam nisuahna lam Donetsk khuapi sung leh akiim apaam teng Russia deih thautawi te in bansim in zumte ah Russia dialkhai phut kawikawi in Khuapi 3 bang luahkhin ta uhhi. Tua hunsung April 30,2014 ni in Ukraine Acting President Olexanda Turchynov in Russia gaalkaap ten ongsim hang alehdaal zoding in Ukraine gaalkaap te kigingsa in omkhin hi ci in taangkokhia hi. Moscow in Ukraine gam nisuahna lam a om Russia mite huhding peen Russia te mawhpuak hi acih kawmkawm un Ukraine gamgi lam ah Gaalkaap 40,000 khelamtawh kahsak miaimiai ta uhhi.\n· Hih Russia leh Ukraine ongkikaap takpi leh Russia lam ah, North Korea,China,Syria,Iran,Cuba ongpangding a, Ukraine lam ah NATO leh NATO gam sung a kihelte I gampawlte ahi, Japan,South Korea,Phillippine, Australia cihte ongpangding ahihman in gaalpi thumna piangkha thei maiding ci in pawlkhat ten lam en uhhi.\n· Syria gam Aleppo khuasung amitam mahmahna Vanzuakna sung Syria gaalkaap ten Van lamtawh May 1, 2014 ni in zial uh ahihman in mi 33 si hi. Zanni mah in zong hihmun teng mah do uha, mi 18 sikhin hi.\n· US President Luui ahi W Bush in kasanggam pa ahi Jeb Bush Florida Governor luui in maai ah President kiteel kikciang President mun tuhding hi ci in May 1, 2014 ni in genkhia hi.\nPosted by Thang Khawm Pauzomi at 12:43 AM


url: =December 18, 2021 ~ MUC\nAdmin 2:50:00 PM Articles, Offertory Reading Zomi\nNa khempeuh tungah Pasian na Masak Manin\nLauhuai-na, lunghimawhna om taleh na khempeuhah Pasian na masak hiam? Pasian na masakna hangin Pasian hong makaihna na phawk hiam? Jesuh na muh masakin na tuah thute na phawk hiam?\nJesuh i theih masakin Amah itna lianpi i nei hi. Bangbang piang taleh Ama nungzui a, na Kumpi dingin na koih hi. Sabbath siangtho takin na zat nadingin nangma deih na nial kul hi. Na upna tawh kizui-in annek tuidawn, laisim a kipan, video etna, la ngaihna khempeuh in Pasian thuzuihna tawh kituak ding kisam hi. Internet hoih lote na nial kul hi. Thunget hun tampi na lak kul hi. Leitung i nuntak hun sung in sawt lo hi. Topa na itna a kiam ciangin mawhna in hong susia ding a, mawhna hangin kisuanna tawh na kidim ding hi.\nNa itna masa na ngah kik ding hiam? Pasian leh Ama aa dingin na sum, na hunte na zat ciangin, tuate in a manpha hi bek a, Jesuh tungah na ki-ap keileh tua nate in a mawkna suak lel ding hi. Koi bangin na lungsim khempeuh Topa tungah ap ding na hiam? Jesuh in hih bangin hong hilh hi: “Nget in a nek theihna mun, gutate in a buluh theihna munah na sum na paaite uh koih kei un. Vantungah na neih,na lamhte uh khol zaw un. Tua munah ngetin nei thei lo, guta in gu thei lo hi” (Matthew 6:19–21).\nHollywood in hong huzaap manin eima deihna i masak kha zel hi. Tua ahih manin na hoih thei napi-in kisem lo kha zel hi. I lungsim khempeuh inm, vantung vankholna, Pasian leh Ama gam aa dingin kipia hileh sawmah khat leh sumpi piak hamsa ngaihsut a om kei ding hi. Itna masa i neih kiknop leh tuni-in Topa tungah sawmah khat leh sumpite amah ap kik in. Topa tungah citak in. Ama kammal simna hun zang in. Ama nasepna-ah kihel in. Cimawh gentheite huh, panpih in. Tu mahmahin kipan in. A sawt lo-in Topa na itna hong khang ding a, Jesuh nung na zuih hamsa na sa kei ding hi.\n“ Na sum omna munah na lungsim zong a om ding hi. Na dangte sangin Pasian masak zaw in. Jesuh in eite a hong hotkhiat nadingin na khempeuh nusia hi. Ama hong itna in Amah i masak ding hongkai hi.


url: =Yangon khuasung YBS Bus tungah damiah ataih mi 2 kiman :: ZOMI DAILY\nposted on 26 August 2017 at 1:43 am Lomkholna: Myanmar, News, Sawltak, Yangon\nYangon khuasung atai kawikawi YBS Bus tungah damiah ataih, sum angen pasal nihte Yangon Police te’n mankhiata uh cih kiza hi. Hih pasal nihte pen abeisa Monday ni in YBS Bus tungah kahtoh uha, tualaitak pen CCTV panin Video Record kibawlkha hi.\nTua Video Clip pen nungsungteng Social Media tungah ki thehzak in, Yangon Police te’nzong kankhiapah uhhi. Hih pasal nihte pen zukhamsa in YBS Bus tungah kahto uh a, khatpa in guatawn khat tawikawm hi.\nBus tungah akahtohkhit uhciang in Passenger te tutnalam zuanlo uh a, anih un Bus Driver pa geiah khawlcipsuak uhhi. Tuakhit ciangin Bus Driver pa hopihpih uh a, Bus Stop panin Passenger hong kahto tezong mawtawsap sum nangen in, kemsuak uhhi.\nTuaban ah Bus Driver pa tungah sum ngetbeh uh a, ahi zongin Bus Driver pa’n sum ka ngah khempeuh sumbung sungah aki khiasuk pahpah ci’n adawnkik ciangin atawh hongpia in cileuleu uhhi. Bus Driver in atawhzong kemkeng, Head Office te kiangah atawh kikem hi ci’n dawngkik hi.\nVideo: Police catch armed men who robbed YBS passengers\nBus Stop adangkhat atunkik uhciangin Bus Driver pa’n ka zunsuak ci’n atutna panin adingkhiading kineih a, tuaciang in damiah sumngen mi 2 tezong kumsuk masa uhhi. Tua damiah te akumsuk khitciangin Bus Driver pa’nzong kongkhak khakkik mengmeng in paikhiatsan hi.\nHihvai tawh kisai in Bus Route No. 20 Company te’n Hlaingtharyar police station ah Police Report bawlpah uh cihi.\nWednesday nitaklam in hih damiah sumngen mi 2 tepen palik te’n mankhiapah uhhi. Tua tegel pen Hlaingtharyar sungah ateeng, kum 21 aphakhin Yan Shin akici khatleh Htantabi sungah ateeng kum 30 aphakhin Thiha Soe ahihi. Anih un Section 386 of Penal Code thukhun ombang in thu kibawlding cih kiza hi. Sawltak #zomidaily\nPrevious: History of Zomi Refugees ~ Tual Khan Suan\nNext: Myanmar Rakhine State sung buaina hangin misi 71 bang phakhinta


url: =Myanmar Census & Code-914 (Zomi) Hilhcianna\nARTICLES Zokam Myanmar Census & Code-914 (Zomi) Hilhcianna\nWritten by Tongsan Admin\tTuesday, 04 February 2014 22:04\nTheihhuai Myanmar Census & Code -914 (Zomi) Hilhcianna:\n1. Zomi ih kicihna in Chin or adang a kicite tawh kilangneihna ding hilo a, ei hihna (identity) pulakna ahi hi.\n2. Mun leh pau awsuah zui in hong khenna ”pauke-namke”: Teizang, Dim, Saizang, Zo, Sihzang, Khuano, Guite,..etc, cihteng ih kigawm ciang Zomi a\nkicite ih hi hi.\n3. Ei pauke-namke ciat tek tawh Census ah mimal 55,000 phazo hetlo ding ihih manin Zomi ah kigawm le hang ZOMI minam lian minam kip kisuak thei bek ding hi.\n4. Code 401 na a “Chin" pen minam min hilo a, Chin State bup ading area code ahi hi. Gtn: Kachin 101, Kaya 201, Kayin 301, Chin 401, Myanmar 501, Mon 601, Rakhine 701, Shan 801. Gamdangmi 901.\n5. 914 (Other) a khiatna pen, “A tunga minam min 913 te lakah kei minam min omlo aih manin ka minam min “ZOMI” cih 914 ah a gelh hi ing”, cihna hi a, ei gelh bangbang a hong ki ciamteh sak pah ding pen international law ahi hi.\n6. Code 402-453 kikal ah namke-pauke min bek omin, ih minam bup ahuam min omlo ahih manin 914 ah ZOMI aci mi 55,000 a phak ding a kisam photphot ih hi hi.\n7. Namke-pauke khattek tawh Census ah gelh kha hilehang, Zomi ah ih kipumkhat theihna ding lampi a om nawnlo suak ding hi.\n8. Zomi ih suak khit hangin ih pauke-namke te a bei thei ding hi tuanlo hi.\n9. ZCD pen Zomi sunga political party khat hi beka, Zomi kicih manin ZCD party member kihipah lo hi.\n1. “Zomi ka hi hi” ih cih hangin Kawlgam kumpi ii official record ah ”Zomi” cih om nailo ahih manin Zomi cih minam khatin hong kiciamtehna ding ii a kal masa in hih CENSUS ahi hi.\n2. Chin sungah ei Zomi dan mah in pauke-namke tawh kikhensuk zihziah a, ei a ”Zomi” a ih kigawm theih bangin a kigawm theih kei vua leh Chin State sungah Zomi pen minam akician pen hong suak pah ding hi.\n3. Zomi, Zotung, Zophei, Mizo..etc, cih dan in “Zo” min a pua Chin State sungah ahoih khop mah ki om ahih manin, hih census in Zomi teng kigawmkhop kikna ding a bulpi hong suak thei ding hi.\n4. Zomi a kici teng pumkhatin ding thei lehang Chin State sungah minam dang ei zah a pha ding omlo hi. Gtn: Lai, Asho, Mara, Khomi, Dai, etc…\nwritten by Zam Sang , March 06, 2017\n“We have code number 914 for ‘others’—people who are not included in the [official] 135 ethnic groups of Myanmar. It is used for all others,” he said 914 pen minam 135 aa pa lo Rohingya te zong pa ci hi lo hia?


url: =ZAM Thupuak :: 20 March 2016 :: ZOMI DAILY\nposted on 19 March 2016 at 9:00 am Lomkholna: News, Newsletter, Refugee, ZAM, Zomi\n17 March 2016 (Thursday) ni in UNHCR zumpi ah CDU makaihna tawh Community makai teng ki muhkhopna Meeting kineikik thei a, ZAM paninzong Palaai te 3 ki helthei hi. Hih Meeting ah thugenna neiding in RST Department panin Ms. Rachel Demas hongki helthei a, WAO pan inzong Ms. Natasha hong kihelthei hi.\nTukha March 08 ni pen Leitungbup Numei te Ni “International Women’s Day” ahih mahbang in “Workshop Protection of Refugee Women and Children and Legal Right” cih thulupi tawh CDU in Meeting hong kaikhawm hi a, numei leh naupang te bangci bangin pantahding, lamsang ding cih thute ki limgen pen hi.\nRST Department panin Ms. Rachel Demas in “Protection of Refugee Women and Girls” cih thulu tawh thugenna hongnei masa hi. UNHCR Policies tuamtuam te, 1951 Convention, 1967 Protocol te leh Malaysia kumpi ii hong zuihpih thukhun te cihbang in gencianna hongneihkhia hi. International Refugee Law, International Human Rights Law, International Humanitarian Law cih thukhun tuamtuam te mundang gamtuamtuam ah akizat hangin Malaysia kumpi in azatpihloh, athukim pihlohzong om ahih manin, Malaysia gamsung aom Refugee gambeel tepen mundang gamdang aom Refugee tetawh kibangtheilo hi. Gentehna: Thai leh India aom Refugee te leh Malaysia aom Refugee te ii dinmun\nTua kawmkal ah numei leh naupang te pen ngahding hamphatna khatpeuh aom ciangin ki nusia, ki nunun khathei zel hi. Pasal te bek ki thupibawl khatheizel a, mi pawlkhat te’n numei te sangkahding khawng kisam asalo tampi ki ommawk hi. Tua hi a, ih innkuan sungah, ih pawlpi sungah, ih kipawlna Community sungah tuabang in numei leh pasal kikhen bawlbawl nawnlo a, liangko kikim in ihki lapsangzawh nading hanciamding hong limgen mahmah hi.\nAdiakdiak in numei leh naupang te bawlsiatna, zawhthawhna te athuakloh nadingin ih kepsiamding leh amuanhuaina mun ah ihkoih theihding thupi mahmah dinghi. Tuabek thamlo numei te pilsinna lamahzong hanciam pih in ih lapsangding athupitzia cihte honggen khia hi.\nTuakhit ciangin WAO panin Ms. Natasha in “Legal Rights for Refugee Women” cih thulu tawh thugenna hongnei leuleu hi. WAO ihcih pen “Women’s Aid Organisation” hi a, 1982 kum in ki pankhia in, numei leh naupang te apanpih leh adinpih kipawlna khat ahihi.\nAdiakdiak in WAO ii nasep pen innkuansung nupakal kibawlsiatna, zawhthawh thutawh buan athuak cihte thulehla ki kuppih in, zato leh thukhenzum te ahzong akisapleh panpih uhhi. WHO (World Health Organization) te ii thukankhiatna Survey bawlna ah leitungbup aom numei khempeuh ii 30% te in zahmawhvai tawh bawlsiatna “Physical and/or Sexual Violence” thuak ngei uhhi cimawk uhhi. Malaysia gamsung ahzong numei 9 aomleh 1 hamtang in bawlsiatna thuakngei cimawk hi.\nPawlkhat numei te in bawlsiatna athuakkhak uhciang in mi theihding maizumzaw uh a, kuamah genkhia ngamlo in omcipthei uhhi. Adiakdiak in inndei asaapkhawm mi pawlkhat zawhthawh thutawh aki bawlsia, lupnatung aki bawlsia omthei ahih manin, tuabang aomleh maizumding hilozaw a, WAO te kiangah huhna ngenin kumpi thunei te tungah zaksakding hizaw hi. A bawlsia te amaizumhuai taktak hizaw a, bawlsiat athuak te’n a genkhiat keileh bawlsiat thuakbeh totozaw khatheiding ahih manin ama ading in lauhuai zaw hi.\nHihbang in innkuansung ahi zongin, munkhat peuhpeuh pan bawlsiat athuak simsim ih omkhak zenzenleh WAO te kiangah ki zasakthei hi. Contact Phone: 03 7956 3488 Numei te tungah bawlsiatna, ngongtatna aomloh nadingin mapang khawmding hihang!\nZAM tungtawn in Insurance Card abawl khinsa te ki ngahta hi. Hih anuai a minteng in ZAM zum ah amanlang in nonglak nading un kong zasak uhhi.\nPuchong TESCO leh Damansara ansai ah zong a sem ding mi thum kideih kin hi. Khasum 1200, Innpia anpia, Breaktime tawh kigawm nasep hun sung nai 11 sung bek hi. A lunggulh ten Facebook pan Muansang Pa ah na maan uh leh a beisa hunah ansai ah bang sem cih kitel takin hong khak khawm un. 014 2259 458 Viber ah na maan uh leh na Experience uh hong khak un.\nACTS Meeting kinei\n18 March 2016 ni 3pm hunin ACTS Clinic ah Community makai pawlkhat Meeting hongsam uh a, ZAM pan inzong Palaai khat ki helthei hi. Abeisa in ACTS panin zato laitawh UNHCR zumpi ah Card ki ngahtheizel himah taleh tukum lam ciangin UN Card ngahtheih nading hamsa semsem hi. ACTS vaihawmna tawh 31 March ni ciangin Port Dickson ah Health Training kibawlding a, ZAM paninzong Palaai khat ki helding hi.\n⦁ Pa Gin Khat Suan (Thalmual) in ZAM Thupuak panpih nading in RM50 hong piakhia ahih manin ki lungdam mahmah hi. Topa’n mazan daupaina na piaksak henla, mailam ah mite thuphanak hong hisak semsem tahen!\nTusung ih panpihtheih ZAM Member te\nThe Loaf Bakery ah mi 35 Interview kipaipih\nRestaurant Woh ah nasep mikhat kilutsak\nCheras Seafood sai ah mi 3 nasep ki ngahpih\nAlluminium Factory ah mi khat nasep kiguan\nNSK van zuakna ah mi 7 nasep lutthei\nThang Kim Mang (Tonzang) PJ Lam Block pan kitankhia\nCiin Sian Dim (Pyidawtha) PJ lampi Block pan kitan khia\nKhup Khan Tuang (Haiciin) KLIA Lockup ah kibuaipih lai\nLian Sian Muang (Kapteel), Tung Shin zato ah ki buaipih\nLun Ngaih Nem (Pyidawtha), Pudu Clinic ah kibuaipih\nTual Hen Pau (Mualpi), ACTS, HUKM ah buaipih\nHEI pan Ms. Ann ZAM zum honghawh\nTuni 18 March 2016 ni 10:30am hunin HEI (Health Equity Initiative) pan Coordinator asem laitak ahi Ms. Ann honghawh a, ZAM Palaai tetawh holimna ki neikhawm theihi.\nHEI te nasepdiak ahihleh lungsimlam tawh kisai lungkham sinkham in lungkiat natna anei te akuppihzel Counselling apia NGO khat ahihi. Abeisa kumsung in Zomi sungah amau leh amau aki sihbawl Suicide tampitak om a, amauzong lunghimawh mahmah uhhi. Tuabang in mailam ah ki sihbawlna te aomnawnloh nadingin mipi te tungah thusinna piaktheih nading kamkupna ki neikhawm theihi.\nTuaban ah HEI panin kumsim in aneihzel uh Mental Health Training vaizong kikup khopna kinei hi. Hih Training pen April khasung in kipatding geelna omsa himah taleh puahphatding akisamlai pawlkhat om ahih manin, 2016 June khasung in kipanthei panding a, 2017 February kha dong Training ki zomsuakding hi.\nApplication Form pen kipiapia theilai ahih manin, alunglut khempeuh in ZAM zumah nongkan nading un zong kong zasak uhhi. Hih Mental Health Training pen Zomi atamtheithei ihkahtheih nading leh ih sinsa theihhuai te ih mipi te tungah ih hopsawnzawh semsem nading in hanciam mahmahding hihang.\nUN Card maan lo kibuaipih\nKumpi theihpihna om lo a Malaysia sungah nasem dinga lutsim mi 2 million om khin uh hi. Tuate Malaysia thuneite in a buaipih mahmah kawmkalah tampi takin UNHCR Card maanlo na tawi sawnsawn uh ahihman in buaina tampi kibehlap hi. Malaysia kumpi theihpihna tawh UNHCR Card a kipia khia pen 156,000 hi a, tun ahileh UNHCR Card tawi tam lua ta ahihmanin thuneite in Card a tuh leh sit khen thei nawn lo uh hi. UNHCR Card asit tawite sangin atuh atawi tamzaw ta uh hi. Hih UNHCR Card tuh a bawlte in khat tung panin sum tampi ngah uh hi. Hih buaina a kivensak mengmeng kei leh Malaysia gambupah a omsa buaina kibehlap toto ding hi. Nungkaal in Petaling Jaya vansaipi (Shopping Mall) sungah thuneite genkholhna om lo in lut ziau uh a, UNHCR Card tuh tawi honkhat va luak khia uh hi.\nTuabanah Malaysia thunei te’n UNHCR te theihpihna tawh Refugee a kiciamteh mi 156,000 te’ nasep neih theihna ding uh vaihawmpih ding hi. Refugee te lakah a tamzaw Rohingya te ahi uh hi. Human Resources leh Home Ministries te’n Rohingya te tungah Employment Permits piak ding geelna nei uh hi. Tua bang hileh nasepna mun pan thuneite in mi asit uh ciangin UNHCR Card leh nasep theihna laidal (Employment Permit) a lah uh kul pahpah ding hi.\nUNHCR Card tuh tawiten tua laidal nei lo ding uh ahihmanin Card tuh tawi mi tul tampi baih takin kiman thei ding hi cih geelna zong hikawm hi. Hih tawh kisai thu kikupna ah UNHCR te hong kihel pah lo ding uh a, thuneite in gamsung thukhun tawh kituak in employment permit a kipia khia thei takpi diam cih thu limtak a kan khit uh ciang bekin UNHCR kihel thei pan ding ci uh hi. Hih Refugee te ih gamsungah ih mawk omsak sangin nasem sak lehang hoih zaw thamtham ding hi cih thu mukhia uh hi. Dr. Shahidan Kassim in a genna ah “UNHCR in Malaysia thuneite theipih loh a UNHCR Card a piak pahpah pen hoih lo hi” ci giap hi. (New Strait Times – 18 March 2016)\nPrevious: US gamsung khualzinna pawlkhat – 77\nNext: Tedim News (19 Mar 2016)


url: =The Topps Company Inc The Topps Company Inc v SUNG Yun Ung\nThe Topps Company, Inc. The Topps Company, Inc.\nSUNG, Yun Ung


url: =Kawlgam mi refugee te 2014 ciang lam-et om - Zomi Community Network - Your Network\nKawlgam mi refugee te 2014 ciang lam-et om\nPosted by Zomi Center on May 1, 2012 at 10:33am in Zomi International Refugee Council\nGamdang ah gambel in igam Kawlgam khua hun hoihloh hang in ki tung zelzul hi. Tun Kawlgam khuahun kikhek hieai hieai ta a hih man in, UNHCR te leh a diak in US kumpi in zong tu bang dan in Kawlgam hong kikhel to suak suak leh, Kawlgam mite 2014 ciang Refugee in ki la to lai ding a, 2015 pan in kila nawnlo kha ding hi cih gen khia ta uh hi.\nTua a hihman in, US in la nawn lo in, UNHCR ten zong refugee in hong ciamteh nawn kei le uh, a hon hon in gamdang ih tunzoh na ding hong baih nawnlo kha ding hi. Tua a hih man in, hih kum nih leh alang tagn hun om lai sung in, (2012 pen September kha ciang, 2013 Fiscal year pen October 2012 pan- Sept. 2013 ciang leh 2014 fiscal year pen Oct. 2013 pan- Sept. 2014 ciang) bek hun a kinei lai suak hi. Hih hun sung in gam dang refugee tawh tun theihna na neih theihna ding uh hanciam theih a om leh hahtak in ngaihsut huai hi.\nHih thu tawh kisai pen April 25, 2012 ni in, Colorado Spring ah, LIRS National Conference ah PRM director nu, ORR pa leh UNHCR pa in hong gen khiat ngiat uh a hih man in, Hun om lai sung na vai uh na zawh na ding un Gam dang tun theihna ding angak Zomiten na phattuam pih theihna uh a om khak le ci in hong khah khia ka hihi.\nA lungdam huai khat ah: Nidang in a zat ngei uh a hi Tanau te saptheihna AOR pen tawlpi khat a ki khak hi in, Tun a sawtlo in hong kik ding ci uh hi. A form a bawl bawl lai tak uh hi in, Resettlement Agency te a form uh a fill up dan training pia ding uh a, AOR ki file kik thei ding hi. Ki tanau na tawh kisai in Up loh na a neih uh leh DNA (Genetic) sit ding uh hi. US pan a AOR a file nu/pa in DNA sit man ding sii phot (pia phot) ding a, DNA a ong uh leh a sum ki-piakik (re-imburse) ding hi.\nHih AOR tawh zong bel Zomi te mai lam ah US ki lut lut thei lai ding lametna lian pi ih nei hi.\nA phattuampih khat peuh a om khak leh cih deihsakna tawh


url: =Gamdang mite painopna Thai tuipinawl te ah zatep kikhamding :: ZOMI DAILY\nGamdang mite painopna Thai tuipinawl te ah zatep kikhamding\nposted on 18 October 2017 at 9:59 am Lomkholna: News, Sawltak, Thailand, World\nThai gamsung ah gamdang khualzin atamphadiakna mun ahi tuipinawl “Beach” te ah zatepding khamcip sawmta uhhi. Zatep aki khamcipnading munpen akigawm in Beach mun 20 hi a, “Thailand’s most famous tourist beaches” acihna tengah zatepding aphallo uh ahihi.\nTua zatepding akiphallohna munte ah zatep teiteite pen liausum US$3000 ahih keileh thong kum 1 sung ki kiasakding hi ci’n Thai Authorities te’n genkhia uhhi.\nHih thukhun, thukham pen November kha in akipan, akizang tading ahihi. Phuket Island Province sung aom Patong Beach sungteng asauna 2.5 Kilometer (1.5 Mile) sungtengzong siansuanna neikhin uhhi. Tua Clean-up abawlna panin zatum “Cigarette Butt” bekbek akigawm in 140,000 bang ki siansuahkhin hi.\nThailand gamsung ah khualzinmi atam phatdiak hun “Peak Tourist Season” sungin hih thukhamthak akizangding ahihi. Adiakdiak in khualzinmi te apainop phatdiakna mun “Visitor Hotspots” ahi Krabi, Koh Samui, Pattaya, Phuket, Phang Nga cih te ii tuipinawl Beach te ah zatepding ki khamcipding hi.\nHih Beach tepen Southeast Asia gamsung ah ahoihpen, anopcipen in aki ciamteh hi a, tuamun tepen “Most beautitul beach” cihtawh aki kepsuaktheih nadingin aki hanciam ahihi ci’n Tourism Authority of Thailand (TAT) Governor Yuthasak Supasorn in Statement ah Monday ni in genkhia hi.\nThailand tuipinawl apaisung in zatepnuam tantan te’n zatepnading amun aki sehsakna munte bekah teptheiding a, zatum Cigarette Butt tezong hoihtak in apaihding uh kisam cihi. Tua thukhun azuilo tepen liausum US$3000 bang aliauding himawk hi.\nThailand pen gamdangmi te apainop mahmahna mun “Tourist Destination” minthang khat ahihi. Kumkhatsung bekbek in gamdangmi Tourist akigawm in 30 Million valbang zinden hi. Tourism pen Thai gam ii sumlut thupi mahmah “Economy” khat ahihi.\nAhi zongin gamdangmi atamsemsem ciangin agampen ninsemsem, thaanghuai semsem hi. Tua hangin agamsung munhoih anopciteng asiatgawploh nadingin kumpi thunei te’n hihbangdan thukhunthak abawlgiap uh ahihi.\nRelated: Zatep meikhu gimnam pen anu gilsung aom naungek te’n thuaklah mahmah\nNikhatni ciangin Zogam khawng gamdangmi te painopna, Tourist Destination hongsuahkhak zenzenleh akisap hunhun in thukhunthak, thukhamthak bawlngamhuai hi. Banghanghiam cihleh gamdangmi te apainopna munte pen siatna in sulzuih pahpah a, athaanghuai mun suak pahpahthei hi. (Zatep te apian thaktuam khakleh zatep hoihloh vaimah gelhgelh nimaw) Sawltak #zomidaily\nPrevious: Spain leh Portugal ah gamsung meikatna hangin mi 45 in sihlawhkhin\nNext: Philippines ah meigong nupi khatin IS galkapding kaikhawm kawikawi\nGoogle Drive (Gmail) ah 2GB Free Upgrade ki ngahthei\nAustralia, Melbourne ah hongnusia Nu Zen Khan Dim (kum 63) kivui tading\nCongress ah Coronavius Stimulus bill ding thukimna neithei uh\nZomi Numeite laamsang ni ~ Cing Van Kim


url: =Luka 15 | Siantongluan.net\nLuka 15 |\nKhatvei, Jesuh thugen a ngai dingin siahdongte leh mawhneite tampi tak a hong pai uh hi.\nFarisi mite leh Thukham hilh siate phun uh a, "Hih mipa, mawhneite tawh kikhawlin an nangawn nekhawm hi," a ci uh hi.\nTua ahih manin Jesuh in amaute kiangah thugentehna khat gen a,\n"Note sung panin khatpeuh in tuu za khat nei-in, tua sung panin khat mansuah leh bangcih ding ahi hiam? Lopa ne-in a gamta tuu sawmkualekuate nusia-in, a muh matengin tua a mang tuu khat a zong dingin kuankhia ding hi.\nA muh ciangin lungdam mahmahin a liangko-ah pua-in ciahpih ding hi.\nInn a tun ciangin a lawmte leh a vengte samin, A mangsa ka tuu mukik ka hih manin ka nuam mahmah hi. Lungdamna pawi bawl ni, a ci ding hi.\nTua mah bangin kisikkik ding a kisamlo mihoih sawmkualekuate tungah lungdamna sangin mawhnei mi khat a kisikna hangin vantungah lungdamna lianzaw ding hi," a ci hi.\nTua ciangin Jesuh in tua ahih kei leh zong, "Numei khat in sum peek sawm a neih sung panin khat mansuah leh bangcih ding ahi hiam? Meivak vakin, a innsung teng phiatin, a muh matengin mun khempeuh limtakin zong ding hi.\nA muh ciangin a lawmte leh a vengte samin amaute kiangah, Ka sum mansuahsa mukik ka hih manin ka nuam mahmah hi. Lungdamna pawi bawl ni, ci ding hi.\nTua mah bangin mawhnei mi khat a kisikkikna hangin Pasian vantung mite lungdam mahmah uh hi," a ci hi.\nTua ciangin Jesuh in thugentehna khat gen leuleu a, "Mi khat in tapa nih a nei hi.\nA nauzawpa in, Pa aw, neihsa kei ngahding tangteng tu-in hong pia in, a ci hi. Tua ahih manin a pa in zong, a tate gel a hawmsak hi.\nNi tawmkhat khit ciangin a nauzawpa in ama neihsateng zuakin a sum tawh inn panin a gamlapi-ah paikhia a, a sumte a phengzat gawp hi.\nA sum neih khempeuh a zatmang khit ciangin tua ama omna gamah kialpi tung a, ahi zongin amah in bangmah nei nawnlo hi.\nTua ahih manin tua gammite khat kiangah nasem dingin va pai a, a innteekpa in vokcing dingin ama lo-ah a sawl hi.\nVokte begap nekte nangawn a duhgawh ciangdongin om a, ahi zongin kuamah in an pialo hi.\nA tawpna-ah thu ngaihsun thei a, Ka pa nasemte khempeuh in gaih zawhlohin an khamval nei uh a, tu-in hih lai-ah gilkialin a puksi ding ka hita hi.\nKei kithawi-in ka pa kiangah ka ciah ding a, "Pa aw, Pasian tung leh nangma tungah ka khial khin hi.\nNa tapa cih dingin zong kilawm nawnlo ka hih manin na nasemte khat bangin hong bawl lel in," ka ci ding hi, a ci hi.\nTua ahih manin amah kithawi-in a pa kiangah a ciahkik dingin a pai hi. Ahi zongin inn a tun ma-in a pa in na galmuh a, hehpihhuaisa mahmah ahih manin va delhin, a tapa ngawng kawi-in a nam hi.\nA tapa in, Pa aw, Pasian tung leh nangma tungah ka khialkhin hi. Na tapa cih dingin zong ka kilawm nawn kei hi, a ci hi.\nAhi zongin a pa in a nasemte sam a, Hong manlang un. Puan hoihpen hong la un la silhsak un. A khutme-ah zungbuh butsak un la, a khe-ah khedap zong bulhsak un.\nTua ciangin i bawngno limcipen hong go un la, lungdam pawi bawl ni.\nBang hang hiam cih leh ka tapa a sisa hong nungta a, ka tapa a mangsa hong tungkik hi, a ci hi. Tua ahih manin lungdamna pawi bawl a kipan uh hi.\n"Tua laitakin a tapa uzaw pen lo kuan hi a, vaiciah inn hong tun kuan ciangin lamna leh lasakna gingte a za hi.\nAmah in zong nasemte khat sam a, Bang thu om ahi hiam? ci-in a dong hi.\nNa naupa hong tungkik hi. Cidamin hong tungkik ahih manin na pa in i bawngtalno limcipen go hi, ci-in a nasempa in a dawng hi.\nA ta uzaw pen a heh suak mahmah ahih manin innsungah zong hong tum nuamlo hi. Tua ahih manin a pa va pusuakin, a ta hong sungtumna dingin a zol hi.\nA tapa uzaw in, Tu a beisa hunsung khempeuh, nasemte khat bangin nangma-a dingin na ka sem a, na thu zong kong nial ngei het kei hi. Tua hinapi, kei bang hong pia ngei na hi hiam? Ka lawmte tawh pawi ka bawlna dingin keel khat nangawn nong pia kei hi.\nAhi zongin hih na tapa in na neihsa khempeuh numei paktatte tungah zangmang khin a, hong ciahkik ciangin bawngtalno limcipen na gawh lai hi, a ci hi.\nA pa in, Ka ta aw, nang pen hih lai-ah kei tawh a omkhawm tawntung na hi a, keima neih khempeuh nangma-a ahi hi.\nTu-in na naupa a sisa hong hingkik a, a mangsa hong tungkik ahih manin lungdamin pawi i bawl ding ahi hi, ci-in a pa in a dawng hi," a ci hi.\nTedim Lai Siangtho / Laibu: Luka 15


url: =USA, Michigan ah mawtaw in sakolleng phukha, naupang 3 sipah, 6 liamgawp :: ZOMI DAILY\nposted on 30 October 2017 at 7:55 am UTC+9:30 Lomkholna: News, Sawltak, USA, World\nUSA, Michigan ah sakolleng khat mawtaw in phukha in, naupang 3 sipah, 6 liamgawp\nUSA, Central Michigan State sungah naupang honkhat atuanna sakolleng khat mawtaw in nawkkha cih Fox News pan kiza hi. Hih sakol ii akaih Horse-drawn Buggy sungah naupang akigawm in 9 atuangkhawm uh hi a, tualak ah naupang 3 sipah a, adang naupang 6 tezong liamgawp uhhi.\nGrand Rapids panin 45 Miles khawng agamlatna Sheridan khuasung ah Sunday zingsanglam 8:34am hunpawl in thupiang ahihi.\nMichigan State Police te’n Fox 17 te tungah agenkhiatna ah aphukha mawtaw pen Pickup mawtaw khat hi a, Eastward lamzuanin atailaitak naupangte tuanna Buggy anawkkha cihi.\nPolice te genna ah tua Buggy lengsung ah akigawm in naupang 9 atuangkhawm uh hi a, amai panin sakol in akai cihi.\nAsi naupang 3 tepen kum 7 aphapan numeikhat, kum 9 aphapan numeikhat leh kum 12 aphapan pasalno khat ahihi ci’n Michigan State Police te’n genkhia hi. Adang asilo, naupang 6 tezong limliam mahmah in, Critical Conditon tawh Hospital ah kipuakpah uhhi.\nBuggy akai sakol pen bangmah liamngawhna omlo in, suakta cihi. Tuaban ah aphukha Pickup mawtaw Driver pazong bangmah liamna omlo cihi.\nPickup Driver papen naupangno te tuanna Buggy ataihkhak khitciangin taisuak cihbang omlo a, aseptheih bangbang in Troopers te panpih in honghuh mahmah hi ci’n thunei te’n genkhia uhhi.\nRelated: Losan “Fire Cracker” lotna hangin naupangno kum 12 khat sihlawh\nBanghang in hih naupang te tuanna Buggy pen phukhahiam cih aki kansan laitak hi a, zu leh zatui “Drug & Alcohol” cihtebel Driver pa’n bangmah zattuaklo kici hi. Ahi zongin Michigan State Police te’n athu akanciansan laitak uh ahihi. Naupangno te ii amin apuam pen bangmah ki pulakkhia nailo a, ahi zongin naupangno 3 takin sihkhat in si uh ahih manin, ki khasiat mahmah hi. Sawltak #zomidaily\nPrevious: How to multiply bread (na mohlum bangcih khansakding)\nNext: Malaysia, Kajang vengsung ah thau kikapna piang, mi 2 liam


url: =White House ah muanmawhhuai vankhat kimu ahih manin kikhakcip ~ ZD :: ZOMI DAILY\nposted on 28 March 2017 at 11:48 pm Lomkholna: News, Sawltak, USA, World\nUS, White House huanggei ah Secret Service te’n muanmawhhuai van “Suspicious Package” khat mukhia uh ahih manin White House kikhakcip cih theSun pan kiza hi.\nU.S. Secret Service te’n White House huangsung North Lawn lamsang aom Media te leh Visitors te ki hemkhiasak uh a, Presidential Property sungteng ahzong thautawi Snipers te tampi omkawikawi uhhi.\nU.S. Secret Service te genkhiatna ah amuanmawhhuai Suspicious Package khat White House Ground ah kimu ahih manin, tuagei aom lampi tezong ki khakcippah cihi.\nJournalist Andrew Feinberg inzong Twitter tungtawn in gelhkhiat nei a, Secret Service Uniformed Division office te’n White House ah ‘Suspicious Package” mukhia uh ahih manin, White House pen 10:25am hunin ki khakcip hi ci’n gelhkhia hi.\nApuak khamthei leh hiamkhatpeuh ahihding kipatau mahmah ahih manin mipi te amanlang in ki hemkhiasak pah uhhi. U.S. Secret Service te’n tua muanmawhhuai vanpen velcianna kinei laitak hi ci’n Twitter tungah gelhkhia uhhi.\nWhite House Press Corps tezong Press Room sungah aom laitak uh hiding in ki ummawh a, Secret Service te’n pusuaksaklo in asungah omcipsak uh hiding kici hi.\nPresident Trump bel koi ah omding cih kitheicianlo a, ahi zongin tuzingin “Executive Order” letmah thuhding aki lamen kici hi. Tua Executive Order sungah abeisa Obama Administration hunlai in Climate Change vaitawh kisai President Trump in alaihding leh akhawlsakding pawlkhat omkhading kici hi. ZD Sawltak #zomidaily\nRelated: White House sungah Bomb kapau aci mawtaw tawh alutsawm khat kiman ~ ZD\nTusungteng White House pen ki mitsuan mahmah hi. President Trump ii lawmpa kahi ci’n aguklut mah, mawtaw tawh Bomb kapua acimah, White House sung alutsawm cih thuthang kiza zelzel hi. ZD Sawltak #zomidaily\nPrevious: Mexico ah Selfie kizaihsawm nungakno nih vanleng in nawkkha in si ~ ZD\nNext: Aung San Suu Kyi Kachin State sung aom galtai te kiangah hawh\nZuau pen zuau hilo in a taktak ahi hi ~ Hau Za Cin\nKawlgam ah Sumkum (Budget Year) kilaih ding


url: =Nu te’n Tate bangci makaih ding :: ZOMI DAILY\nposted on 7 March 2016 at 8:02 pm Lomkholna: News, TuunlehZua\nTa i neih ciangin ki-it mahmah a, kinono nuamlua mai in, mi’ mit ah ahoihloh hang’n ei mit ah bel anap uh atawlh phial zongin ithuai kisa veve hi. I tate alup sial, athawh sial in thu ngetpihzo den le’ng thunget hong zongsang pah ding uhi. Ann nek hun mansak den le’ng aci-alu uh hongdam ding, sun in khat veita ihmusak hamtang ding, zingsang asawt pen 8:00am bangin thawhpih hamtang ding. Malaysia bangah nupite nasemlo kitamzaw ahih manin, zingthawh pen sun nai 1:00pm bangin tho in zing-ann pen sun nai 2:30pm bangah nepan uhi.\nTua bangin sepding omlo lua, innlam bangin “huan beek kho dih ni, vok ann beek zong dihni”, cih zong omlo ahih manin, zan bang nai 2:30 bangin lum pan ahihman un atate uh zong ann nek dan manlo ihmuthun manlo ahih manin kidamlo thei hi. Nute’ thadah manin tate adamlo, lai apilzolo zong tampi ki om hi. Nute’ mawhna tate’n akithuak kha ahihi.\nI tate kum 5 bang hong phak uh ciang’n, na khempeuh theita uh ahih manin tate mai ah kampau gamtat kidop huai a, I tate zakna ah napi mahmah hailua, nani mahmah thadah lua, na paneu ten hawhken, cih kampaute-a kipan kammal hoihlote zatloh ding thupi hi. Tuabang kam ih paupau ciangin, i tate’n khan nelh in tua ih gengente itloh lawh uhi.\n“Natap pa sun aa heihaive cin”, ci-in tate khawng atuamtuam in kobawllo ding cin a, ka siavuan pa, ka Syama nu, ka menta-pa ding, ka Pastor ding hilo maw ci-in, ih tate phatphat ding hihang, ahizong milak ah mawkphatlo ding, mi tawh akitot teh ih tate gum selo ding. Tawm hong lianpian leh deih hong hau mahmah ding uh ahi, ih hau mahmah phial zongin ih tate ading, adeih uh leisak lo in akisap uh bek leisak ding hihang. Mi lakah ih tate maizum ding in tawnglo ding, Innsung ah “sikan” tawh makaih peuhle’ng milakah zong hilh hilh kul nawnlo ding hi. Nupi pawl khat in asung pan piang tektek atate deidan thei zen uhi.\nTua bangin atate aneutung pan adeidan uh ciangin alungsim uh neu in teilohlawh uhi. Tuabang in tate ih deidan bawl ciangin, Nu te hong itloh lawh uh a, hong galbawl uhi. Tate hong nungak hong tangval pian ta, tan 9/10 hong tun uh teh vak nang hong hau pianta uh ahih manin, tate laisim hunsung teng Nute in lai ihilhtheikei zongin nitak alaisim hunsung teng uh agei ah tutpihzo denle’ng tate’n tha ngah in laisim thalawp uhi.\nNupi pawl khat tate donlo liangin, kikhopsan vaksan in iomtak ciangin tate in hun ngah kisa in alaisim hunsung ding teng lamdung ah zangkha uh a, lai hong onglo in pilna hong neilo suak uhi, tate pen Pa-te sang’n Nu-te tawh ki tam thuahzaw uh ahih manin Nute in tate hoihtak maikaih siam ding kisam hi.\nPate’n zong tate, thu hilh dending kisam hi. Kapa in ka neulai in hong thuhilh na ah, “Tan 10 tung nailo te in khutbulh nai”watch” zangtheilo ding, Collge kah ciang suibilbah bulh theipan ding, buaih ngah khit ciang suikhi okthei pan ding”, ci-in thu hong hilh a, hite pen sangkah hunin zang lehang milak ah kiphatsakna in kineikha thei a, lai sang in kihoihsakna in ilungsim hongla zawthei ahihman nahigige hi. Tate amaikaih siam dingin Topa’n thupha hong piakim ciat tahen! Tate ading hanciamin thu ngetsak den ni.\nVantung ah nasum-napai, na inn-nalo, nago-nagam nahauhnate nakengthei kei dinga, nagei-a atu tiltel natate nakengthei ding hi. (By-E.G.White).\n(Kajang Zomi Home Cell, Malaysia)\nPrevious: Plastic Ngaihno ~ Sianpu\nNext: Japan Mite Lungduaina Hang Nam Li ~ Hau Za Cin


url: =Купить Tip Top! 3 Livre de l'eleve + CD audio. didier - Studentsbook.net\n-Tip Top! 3 Livre de l'eleve + CD audio


url: =Pawlpi Lian Le Pawlpi No « Nikonghong\nHome » Biakna » Pawlpi Lian Le Pawlpi No\nKoisungpo ahizong a lianzaw theamp a phazaw hi papai tuan ngawl hi. Mitdal screw a kol hun ciang screw driver ano ih zong masa hi, screw driver liante kizangh thei vet ngawl hi. Pawlpi zong tubangma hi. TOPA Pathian in pawlpi liante a zakna mun a tuam hi. Pawlpi note sep zawk ngawl thu pawl khat pawlpi lian mamate in seamzo hi. Tabangma, pawlpi note in pawlpi liante sep thei ngawl thu pawlkhat seam thei hi.\nAmerica ngam ii pawlpite omzia encian leang, atamzaw sia pawlpimi 500 nuai phabek hi. A kicianzaw in sontu hileang, American pawlpi theampo ii zakhen 35% sia pawlpimi 100 pan 500 pha hi. Pawlpi theampo ii Zakhen 60% sia pawlpimi 99 nuai phabek hi. Tuni mega church a kici, pawlpi lian mamate ah a kikhawm pawlpi mi sia, American tapidaw theampo ii zakhen 2.5% pan zakhen 5% bang hibek hi. Zakhen 95% pan zakhen 97.5% sia pawlpi no tuatuam te ah pawlpimi hi zaw nginge hi. TOPA Pathian ii ngam le lei atu pawlpi note bangzata in thupi ziam cisia ih phawk, ih teltu thupi mama hi.\nTOPA Pathian in a phusa pawlpite pawlpi no in phut aa, thupha a piak hunlam a nuai aa thu 3 teng en leang kitel hi.\n1: Innkuan kipezopna (Family Connection): Pawlpi mi khat le khat kilaklaw mealheak vai kipezopna, kiitna, kikhualna le kideisakna cite sia pawlpi lian mamate sungah a omza saang pawlpi note sungah om zaw hi. Pawlpi note sia, innkuan 4 le 5 bang taw kal suan uh aa, pawlpi mi theampo khat le khat a kihe, a kitelsa hi siat hi. Choir member khat ii lasak thiam ngawl khawng, pawlpi upa khat ii tungah sonku vadul lete, a zi a pasal tung a ngen khawng na hi nginge hunlam a kitel ngawl zong hi thei hi.\nCinopna bulpi in pawlpi note sia pawlpi lian mamate saang innkuan vai, khat le khat kiitna, kikhualna tee zawk ngawl in om zaw in. Tua ahikom, pawlpimi sung ngupna a kician ngawl lai khawng om tha zazen hile zong, pawlpi mi bup in lam mann, thutak hilcian natu chance tam mama om hi. Pawlpi lian mamate sungah ngupna kician ngawl lai khawm om hile zong, kuama kiawlmawk ngawl in, tavuan a latu telmeal om ngawl in ki aw-awn thei hi.\nJeol Osteen Pawlpi\n2: Pastor le pawlpimi kipezopna (Friendship with the Pastor): Keima muna bang hile, hi thu sia pawlpi note bekma ii nei thei thu hoi mama khat hi. Pastor ka suakma ka pawlpi lui sia pawlpi mi a tam mama mega church khat ahi hi. Ka pastor luipa ka son siat nopna hi bo, ama sia a thiam mama, Pathian ii zak mama tucing lampui thiam mama khat hi cisia ka tel hi. A kikhawm tam lei ahikom hong kikhawm thak leangnate teltu hetu cithadaa, koma pawlpimi tetek zong ka kitel siatzo bua hi. Tucing pastorpa taw khutlen a kinukset ngei ngawl pawlpimi bang tam mama hi. Pawlpi note ah Pathian thu hong hil Pastorpa taw a kuamapo khut kilen in thu kikum in, thu kingetsak in om thei hi. Pawlpi note ah pawlpi keam pastor sia pawlpimite taw a kibangin nungta aa, pawlpimite ii sua ni, lungdam ni, nop ni le daa ni theampote ah lungdam khawm thei tha pia thei hi. Mega church pawlpi lian mamate ah tubang om thei ngawl hi.\nCongressional pawlpi pastor Washington Gladden na, tuma kum 100 kiim hunlai hibang ci ngei hi. “Pulpit cisia pawlpimi theampo atu hi, hitana, pulpit sia pawlpimi theampo ii nopna, daana, khuangaina a omsim, pawlpimite omna mun ah vapai, vahaw tu aa, thapia in vaipuak a lak zawktu kisam hi” (Gladden, The Christian Pastor, Scribner 1911). Hi din mun sia pawlpi no ah a lampui tucing syate bekma in zuizo hi. Pawlpi lian mama mega church te sia, Internet le online khawng pan thuhilnate ngai in thalaak taw kibang hi. Hong sonkhiat, Thaa atu hong thapiaknate kingai thei, thaa kila thei aa, eima personal kisapna tatak dong muibun vacin in, hong ki-serve zo ngawl hi.\nFirst Baptist Church of Jacsonville, Florida\n3: Mihingte taw kipezopna (Friendship with others): Koisung koisung pawlpi ih paizong, pawlpi note in, leangna thak hong kikhawmte maitui in, muak in paupui uh aa, nuamtak in muak zaw tawntung hi. Hi thu sia a simple mama thupaizia (simple logic) khat hi. Pawlpi no pawlkhat sia amate teng bek nuam sa in a puami awlmawk meal ngawl zong om thei hi. Tubang ih hi ngawltu thupi mama hi. Tubang hibuapo ii, leangna le hong kikhawm thakte itna taw nuamtak in muak thei, paupui thei leang, pawlpi note sia kiim le paamah ngupkhiatna thu son natu ahizong, TOPA itna ih lakna ahizong pawlpi liante saang muibun zaw in, kician zaw hi. Pastor in hong kikhawm theampo he in, hong kikhawm theampo zong in tha-an kician tatak in ne thei zaw hi. Ngaisun tatak leang, Pathian ii itna le ngupkhiatna thu kiim le paamah kician tatak in a hawmkhiazo zaw tu in pawlpi note tungah TOPA in vaipuak hong suan a hi ngingena thu kimu thei hi.\nPathian zak Pawlpi kician hi natu, pawlpimi tam mama kisam tuan ngawl aa, sum le pai financially in ngawptu zong kisam tuan ngawl hi. Pathian ngam atu a kipia ngam, naa a seam nuam mihing tawm bekma kisam hi. Banghangziam cile, TOPA in Lai Thiangtho “…. Ka min taw nii le thum kikhopna sungah amate taw ka om khawm hi,” (Matt 18:20) hong ci hi.\nNote: Chris Surber ii at “Who Says Bigger Is Better? 3 Reasons I’m Convinced God Works Through Small Churches” ka doppha hi.\nBy thawngno in Biakna, Leitung on October 14, 2014 .\n← 2014 Ebola Natna\tNamngim Manh Le Leitung →


url: =Japan ah ahun khengval in nasepding kikhaam ~ Job Cinpi :: ZOMI DAILY\nposted on 21 May 2020 at 10:25 pm Lomkholna: Japan, JobCinpi, News\nJapan ah nasep ding ciangtan hun khengval a nasep ding kikhaam – Thului khat sungah hih thu ka sim khak ciangin ka um zo kei phial hi. Citak a nasep hanciam ding a thupitna a kigengen kawmkal panin Japan gam ah nasep ding ciangtan hun khengval in na a sem mi tamlua uh ahih manin kumpi thuneite le company neite in ciangtan hun khengval a nasem a om loh nadingin khangzui pilna tawh a kibawl vanlengno (Drone) bawl hi ci uh hi. (Bang hangin hun khengvak a nasep ding phal lo uh hiam cih thu a nung lam ah kong gen kik zaw ding hi.)\nHih vanlengno in hun khengval a nasemte bangci khaktan ding hiam cih leh nasep ciangtan hun a tun ciangin nasepna mun teng ah tua vanlengno lengsak kawikawi ding uh a, tua vanlengno tung panin nasep ciangtan hun khengvak ta hi, na inn uah ciah ta un cih kammal tawh nasepna a nawngkaisak zo ding zah khop in a ngaih la khat kihong ding hi ci uh hi. Bek tham loin tua vanlengno tungah manzaihna kithuah dinga tua manzaihna pen mimel a sittel thei dingin kibawl ding hi ci uh hi.\nBang hangin tua bangin nasep hun khengval a nasep ding khaktan uh ahiam, thu hoih hi zaw lo hiam cih dotna om nuam kha ding hi. Ahang hih bangin gen uh hi.\nHun khat lai in Japan gam pen vut le vai suak ngei hi mah leh gammite nasep hanciamna hangin tu in gam hoih gam nuam mahmah khat hong suak kik ta hi. Tua hangin kumpi thuneite in gammite nasep hanciamna phat uh hi. Ahi zongin gammite in tua bangin nasep bekbek hong hanciam uh ahih manin hun awng cih tam neih nawn lo uh a, tua manin gammite sungah lunggim natna thuak mi hong tam semsem uh hi.\nNasep bek tawh buai uh a, innkuanpihte le lawm le gualte tawh gualnop suahtak hun tam neih ngei lo uh ahih manin a lung uh a gim ciangin amau le amau a kisihbawl mi hong tam tektek ta uh hi. Lungkiat natna le lungtang natna a nei mi kum khat khit kum khat hong tam tektek ahih manin gammite in innkuanpih lawm le gualte tawh gualnop suahtak hun tam a neih zawk theih nading uh cih deihna tawh hih gelna a nei ahi uh hi.\nMore: Japan gamah kumpi thak le hunthak kipanding\nAhi zongin gammite nasep hanciamna pen tungsiah thuneite sawl zawh thu tawh nasep a hanciam hi peuhmah lo uh ahih manin hih nasep hun khengval a sep loh ding gelna a thukimpih lo mipi hon khat mah om hi ci uh hi. Job Cinpi/ Everytimestory\nPrevious: Sen leh US kikal vai ~ Pu Thangboi\nNext: A Zeisu maw, A Thupha? ~ Tual Za Kam


url: =Muhna Khat tawh Thukhen kei in - Zomi Adventist Innkuan\nPapi khat in tapa li nei hi. A tate pen phun hat thei pian iin khat leh khat amuhna tek uh tawh ki tawng thei zel uhhi. A pa in zong a mau uhna ciat uh tawh na khat peuhpeuh amuh bang lian un thukhen pahpah loh ding hilh nuam hi. Tua hi aa apa un a tapa te singkung tung pan hilhlakna a nei dingin Pear kung a en dingin va sawl hi.\nA tapa u pen phalbi sungin paisak aa, a tapa nihna pen khal kipat hun, a tapa thumna tuuk hun ki pat in pai sak aa, a tapa neu pen tuuk hun in pai sak hi. A muh bangbang uh hoihtak en iin ciamteh uh aa apa kiang a tun uh ciangin amuh bang uh thu apuak dingin a pa un a vek un hong sam hi.\nA tapa u pen in a muhna hong gen aa, singkung pen a tehte pulh ta aa keu inn kawi aa melhoih lo lua hi. Singkung tung ah lam-etna zong bangmah om kei ci-in a muh bang ong pulaak hi.\nA tapa nihna in ong gen leuleu aa, Singkung pen a teh no te sel iin et lawm aa singkung in lam-etna leh lungnopna hong ngah sak hi. No silsial in etlawm hi ci-in amuh bang hong pulaak leuleu hi.\nSingkung in paak tawh ki dim iin namtuii a et lawm in singkung ka muhlak pan in etlawm pen a hoih mahmah hi, ci in a tapa thumna in amuh bang ong pulaak leuleu hi.\nA tapa neu pen in a u te gen teng thukimpih het lo hi. Singkung pen a gah tawh ki dim aa gah te minn in nuntakna tawh ki dim aa a picing leh nuntakna hong pia singkung hi ci-in a muhna hong pulaak leuleu hi.\nSee also Ellen G White leh Spirit of Prophecy by Ted Wilson\nA pa un na vek un na muhna ciat uh adik hi aa ki nial ding bangmah omlo hi, banghang hiam cih leh singkung na et hun uh ki banglo aa khuahun khat bek sungtek in a en na hi uh aa na singkung in khuahun zui in hong ki khel bang in amu na hi uhhi ci hi.\nTua ahih manin Mi khat peuh khatvei a gamtat khialhna, sepna te leh lawhcinna te tawh thukhen ding hi pah lo aa, a nuntakna leh a lungsim\ntawng ah a neih itna leh lungnopna te tawh a nuntakna sung en iin mi te tungah bang zah in thupha bawl aa itna lak hiam cih ii et dign ki sam aa a ki sap hun a om mah bangin a ki cin leh a dik hun om ding aa mi khatpeuh khatvei muhna leh sepna tawh mawhsak aa thukhen ding hi lo hi.\nTua hi aa phalbi sungin a hoih lohna teng mu in na lung a kiat mawk aa na nawlkhin khak leh a no silsial, lam-etna tawh ki dim nuntakna, paak tawh ki dim a etlawm leh ithuai zia te na mu kha kei ding aa a ki cing nuntakna te na ngah kha kei ding hi.\nKhat vei na khialhna leh na gualzawhlohna tawh na nuntakna ki sia sak kei inla khuahun nuam leh hunhoih te in a nung ah hong zui dinghi cih lam-etna tawh na nuntakna thaksuak sak zel inla, na lawhcin hun ciangin zong kiphatsakna leh kihihsakna tawh na gualzawhna te na kiatsak loh ding ki-dop-huai mahmah kha ding hi.\n“Gualzawhna in nang hong ngak aa thuakzawhna tawh kalsuan iin na mungtup mitsuan gige in.”\nPrev post Sharing Scripture, June 2-8\nNext post Zunkhum Dalna Zatui